13 ساڵ دوای دەركەوتنی داعش.. قۆناغەكانی هەڵكشان‌و شكستی رێكخراوێكی تیرۆریستی\nشكستهێنانی داعش لەسەر دەستی هێزەكانی سوریای دیموكرات ، كە ئەمەریكا پاڵپشتی لێدەكات، لە قۆناغەكانی كۆتاییدایە بەهێرش كردنە سەر كۆتا شوێنی ژێر دەسەڵاتی ئەو رێكخراوە تیرۆریستییە لە باغوزی سوریای نزیك سنووری عێراق.\nسەرەتای دەركەوتنی ئەو رێكخراوە دەگەڕێتەوە نێوان ساڵەكانی 2004 و 2011، ئەو ماوەیەی هاوكات بو لەگەڵ داگیركردنی عێراق لەلایەن ئەمەریكاوە، و لە میانەیدا بەشێكی جیابوەوە لە رێكخراوی قاعیدە دروست بوو. بەلام لە ساڵی 2006، رێكخراوە جیابوەوەكە ناوی خۆینا داعش، كە زۆربەی ئەوانەی بەدواداچونیان بۆ كردوە بە كاتی دەركەوتنی راستەقینەی رێكخراوە تیرۆریستەكەی دادەنەن.\nسەرۆكی رێكخراوەكە ئەبو بەكری بەغدادی لە ساڵی 2011 دا گروپێكی نارد بۆ سوریا بۆ دامەزراندنی كۆمەڵەیەكی سەر بەداعش و بە شێوەیەكی تەواوەتی لە ساڵی 2013 دا پەیوەندی لەگەڵ قاعیدەدا پچڕاند.\nساڵی 2014، ساڵی سەركەوتنی خێرای داعش بوو، كە دەستی گرت بەسەر شاری فەلوجەی عێراق و رەقەی سوریا، پاشان دەسەڵاتی فراوان بوو، لە مانگی یۆنیۆی ئەو ساڵەدا موصڵ و تكریتی گرت و سنوری سوریای بەزاند.\nبەغدادی لە موسڵ دەوڵەتە تیرۆریستەكەی راگەیاند و چەندین تاوانی قێزەونی ئەنجامدا، و سەدان كەسی لە عەشیرەتی شعیتات سەربڕی، و هەمان كردەوەی دژی هەزاران ئیزدی لە شەنگال ئەنجامدا، و زیاتر لە حەوت هەزار ژن و كچی ناچار بە كۆیلەی سێكس كرد.\nئەندامەكانی ئەو رێكخراوە تیرۆریستییە شانازییان بە پەڕاندنی سەری مرۆڤ و بارمتە بیانیەكانەوە دەكرد، و لە گرتەی ڤیدیۆییدا بڵاویان دەكردەوە.\nبۆ بەرپێگرتنی درێژبونەوەی دەسەڵاتی تیرۆریستان، لە مانگی سیپتەمبەری هەمان ساڵ ئەمەریكا هاوپەیمانیەتیكی دژی رێكخراوەكە راگەیاند، و دەستی بە هێرشی ئاسمانی كرد بۆ سەریان، و لەو كاتەدا یەكینەكانی پاراستنی گەلی كورد لە سوریا رێكخراوەكەی ناچار كرد لە شاری كۆبانی بكشێتەوە لەسەر سنوری توركیا.\nرێكخراوەكە لە ساڵی 2015 دا هێرشەكانی گواستەوە بۆ دەرەوەی سوریا و عێراق، و چەند ئەندامێكیان هێرشیان كردە سەر بارەگای رۆژنامەیەكی كاریكاتۆر، ئەمەش سەرەتای زنجیرەیەك هێرشی یەك لەدوای یەك بوو لە سەرتاسەری جیهان.\nدوای ئەوەی چەند توندرەوێكی سەر بەرێكخراوەكە سەری هەندێ كەسی مەسیحییان لە لیبیا پەڕاند، چەند گروپێكی تر لە ولاتانی تر پەیمانیان بۆ داعش دووپاتكردەوە؛ بەلام لە جێبەجێكردنی هێرشەكاندا بە سەربەخۆیی مانەوە.\nلە مانگی مایۆدا رێكخراوەكە دەستی بەسەر شاری رەمادی عێراق و تەدموری شوێنەواریی سوریادا گرت، بەلام لە گەڵ كۆتایی هاتنی ساڵی 2015 دا قەڵەمڕەویەكەی لە عێراق و سوریا دەستی بەپاشەكشە كرد.\nلە ساڵی 2016 دا ، داعش توشی تێكشكان هات، پاش ئەوەی عێراق لە مانگی یۆنیو فلوجەی لە ژێر دەستیان دەركرد، لە هەمان كاتدا هێزەكانی سوریای دیموكرات لە مانگی ئۆغزتس شاری مەنبەجیان لە ژێر جنگی تیرۆریستەكاندا دەرهێنا.\nپێشكەوتن و چوونە پێشەوەی جەنگاوەرە كوردەكان لە ناوچەكانی نزیك سنوری توركیا بوە مایەی دڵەڕاوكێكی ئەنقەرە، و ئەمەش وای كرد ئەو وڵاتە لە نێو خامی سوریادا هێرش بكاتە سەر یەكینەكانی پاراستنی گەل و داعش.\nلە ساڵی 2017 دا، رێكخراوەكە تووشی شكشتی گەورە بوەوە، و لە مانگی یۆنیۆدا پاش هێرشی هێزی عێراقیەكان دەسەڵاتەكەی لە موصل لە دەستدا، و لەو كاتەدا بەغدا سەركەوتنی بەسەر دەوڵەتی خەلافەتدا راگەیاند.\nهەرچی سوریایە، لە مانگی سیپمتەمبەردا، سوپای ئەو وڵاتە لە رۆژهەلاتەوە و بە پاڵپشتی روسیا و ئێران روەو دیر الزور پێشرەوییان كرد، بۆ دووبارە گەڕاندنەوەی ناوچەی فورات، و لە مانگی ئۆكتۆبەردا هێزەكانی سوریای دیموكرات چەكدارەكانی داعشیان لە شاری رەقە دەرپەڕاند.\nلە ساڵی 2018 دا سوپای سوریا بەردەوام بوو لە راوەدونانی پاشماوەكانی ئەو رێكخراوە لە یەرموك و باشوری دیمەشق، و نزیك لە بەرزاییەكانی جۆلان. سەرەرای ئەوەی هێزەكانی سوریای دیموكرات لە پێشرەویدابوون لە ناوچەی فورات، و هێزە عێراقیەكانیش دەسەلاتی خۆیان گەڕاندەوە بۆ ناوچە سنوریەكان، و ئەمەریكاش بڕیایدا هێزەكانی لەو شوێنانە بكێشێتەوه.\nلە ساڵی 2019 دا هێزەكانی سوریای دیموكرات گەمارۆی رێكخراوەكەیاندا لە كۆتا شوێنیان لەسەر چۆمی فورات لە گوندی باغۆز، و نوسینگەی راگەیاندنی هێزەكان رۆژی شەممە رایانگەیاند هێزەكانیان لە كۆتا شوێنەكان چونەتە پێشەوەو شەڕێكی سەخت لەو شوێنە بەرپا بوە.\nلای خۆیەوە، بەرێوەبەری نوسینگەی راگەیاندنی هێزەكانی سوریای دیموكرات، مستەفا بالی بۆ ئاژانسی رۆیتەرزی ئاشكرا كرد، هێزەكانیان پێشبینی ئەوە دەكەن لە ماوەیەكی نزیكدا جەنگەگەیان دژی داعش كۆتایی پێ دێت.\nهێزەكانی سوریای دیموكرات چاوەڕوانی ئەوەن مەدەنیەكان بە تەواوەتی لەو شوێنە دەرباز ببن بۆ ئەوەی هێرش بكەنە سەر كۆتا شوێنیان، بە شێوەیەكی بەرچاویش بینرا كە لە ماوەی چەند رۆژی رابردوودا هەزاران كەسی مەدەنی باغۆزیان بەجێ هێشت و روویان كردە ناوچەكانی ژێر دەسەڵاتی هێزە كوردیەكان.


هێرش دەكرێتە سەر دوو هاووڵاتی سعودی لەتوركیا\nئەمڕۆ ئەم کەسانە مووچە وەردەگرن\nهۆشداری دەدرێتە هاووڵاتیانی عێراقی کە سەردانی خۆرئاوای تورکیا نەکەن\nپەروەردەی عێراق پەنجەمۆری خوێندکار دەخاتەسەر دەفتەری تاقیکردنەوەکان\nهەواڵ / چاوی تۆ :: 01/04/2018 :: 444 جار بینراوە\nئینفۆگرافیک: رێژەى خواردنى خوێ لە جیهاندا\nئینفۆگرافیک :: 16 کاتژمێر پێش ئێستا\nلە شارەزوور رێكخراوێك پێداویستییەكانی دوو كتێبخانە دابیندەكات\nباندێك به‌ناوی ئاسایشه‌وه تاوانی رفاندن و دزییان ئه‌نجامداوه\nچاوی تۆ، ئاکار گەرمیانی\nله دوای ڕووداوه‌كانیی16ی ئۆکتۆبەره‌وه به‌شی زۆری هێزه كوردیه‌كان كه پێشتر به‌ربه‌ستی په‌ره‌سه‌ندنی جووڵه‌ی داعش بوون، له ناوچه‌كانی خورماتوو و كه‌ركوك و گوڵاڵه و خانه‌قین و نه‌فتخانه ده‌رچوون ئه‌گه‌رچی به‌خوایشتی خۆیشیان نه‌بوو.\nهێزه هه‌مه‌چه‌شن و هه‌مه‌جۆره‌كانی عێراق به لاوازیی چوونه سه‌نگه‌ره‌كانی پێشمه‌رگه و زۆربه‌ی سه‌نگه‌ره‌كانیشیان به چۆڵی هێشته‌وه، چونكه نه‌هێزی پێویستیان هه‌یه و نه توانای مانه‌وه، ئه‌وەیش ڕێگای خۆشكرد بۆ یه‌كگرتنه‌وه‌ی چه‌كداره په‌رته‌واوزه‌كانی داعش له سنووره‌كه‌دا.\nكه‌متر له پێنج مانگ، داعش كاری زۆر گه‌وره‌ی كرد. سه‌رچاوه‌ی ئابوریی خۆی به‌هێزكرد، به دانانی كارگه نا به‌ڵكۆ له رێگای رفاندنی خه‌ڵك و به پاره ئازادكردنیان و دزینی مه‌ڕ و ماڵاتی گوندنشیان و وه‌رگرتنی باج و سه‌رانه به رێگای جۆراوجۆر له خه‌ڵك. تۆڵه‌ی خۆیشیان له موختارەكانی ئه‌و گوندانه سه‌نده‌وه كه پێشتر هاوكار و هه‌واڵده‌ربوون له‌گه‌ڵ هێزی پێشمه‌رگه.\nبه بڕوای من هۆكاری زیندووبوونه‌وه‌ی داعش بۆ ئه‌م چه‌ند خاڵه ده‌گه‌ڕێته‌وه:\nیه‌كه‌م: هێزه عێراقیه‌كان، وه‌ك پێشمه‌رگه شاره‌زای سنووره‌كه نین و شه‌ڕی پارتیزانیی نازانن كه پێشمه‌رگه داهێنه‌رێیتی و شاره‌زایی ته‌واوی هه‌یه له‌و جۆره شه‌ڕانه‌دا. ئێستا داعش شه‌ڕی پارتیزانی ده‌كات و بۆ فرسه‌ت ده‌گه‌ڕێت له غەفڵەتدا هێزه عێراقیه‌كان ده‌كاته ئامانج.\nدوو: نه‌مانی په‌یوه‌ندیی نێوان هێزه‌كانی پێشمه‌رگه‌ی كوردستان و هێزه فره ڕه‌هه‌نده‌كه‌ی عێراق.\nسێ: پارێزگای دیاله و سه‌ڵاحه‌دین، كرۆكی سوننه‌ن و ئێستا هاوكاریی هێزه شیعیه‌كه‌ی عێراق ناكه‌ن.\nچوار: دانیشتوانی كوردی گونده‌كانی سنووری قه‌ره‌ته‌په و گوڵاڵە و خانه‌قین و خورماتوو و زنانه، هاوكاریی هێزه عێراقیه‌كان ناكه‌ن، چونكه ئه‌وان به هۆكاری نه‌مانی پێشمه‌رگه ده‌زانن له سنووره‌كان.\nپێنج: هه‌یكه‌لی گه‌وره و ناواخنی به‌تاڵی هێزه عێراقیه‌كان.\nشه‌ش: به‌وپێیه‌ی به‌شی زۆری چه‌كدارانی داعش سوننه‌ن و خه‌ڵكی ناوچه‌كه‌ن، شاره‌زان و له چاوترووكاندا خۆیان له هێزه‌كانی عێراق ون ده‌كه‌ن.\nله 31/3/2018 سوپا و حه‌شد پێكه‌وه ئۆپراسیۆنیان ئه‌نجامدا له غه‌ره و په‌ڵكانه-وە تاكو ده‌شتی عوزێم، ئێستایش له گونده‌كانی نزیك جه‌باره-ن، سێ حه‌شد كوژران و ١١یان بریندار بوون، ته‌نها یه‌ك چه‌كداری داعش كوژرا ئه‌ویش خۆی به هێزه عێراقیه‌كاندا ته‌قاندەوه. ئه‌مەیش ئه‌وه ده‌گه‌یه‌نێت كە له‌گه‌ڵ جووڵانه‌وه‌ی سوپادا، داعش له ڕێگای سه‌رچاوه‌كانیه‌وه ئاگادار ده‌كرێته‌وه و به ڕێگا نهێنیه‌كانیاندا خۆیان ده‌گه‌یه‌ننه حه‌مرین بێ ئه‌وه‌ی هیچ زیانیێكیان پێبگات.\nئه‌مه‌ش وایكردووه عه‌بادی به دوای رێككه‌وتنێكدا بگه‌ڕێ بۆ گه‌ڕانه‌وه‌ی پێشمه‌رگه بۆ ناوچه‌كانی ماده‌ی ١٤٠، چونكه له‌وه تێگه‌شت كە به‌بێ پێشمه‌رگه هیچی پێناكرێت. دەیشزانێت ئه‌مریكا سنگده‌رپه‌ڕاندنی تا كۆتا لێ قبووڵ ناكات.\nچاوی تۆ :: 6 رۆژ پێش ئێستا\nپەیامێك لە كوڕی ئەنفالكراوێكەوە\nتکایە پلانی ستراتیژی و درێژخایەن بۆ کێشە و ڕووداوەکانی هاتوچۆ بخەنەڕوو\nدارستانەکانی مۆنتیڤردی کۆستاریکا\nچاوی تۆ :: 08/07/2019\nهونه‌رمه‌ندێكى هەرێمی کوردستان كۆچى دوایی كرد\nنوێترین زانیاری لەسەر کەیسەکەی ماریا هەورامی ئاشکرابوو\nناسا چاودێری نه‌یزه‌كێكی مه‌ترسیدار ده‌كات\nببینه ده‌وڵه‌مه‌نده عه‌ره‌به‌كان له شه‌قامه‌كانى له‌نده‌ن چى ده‌كه‌ن؟\nهواوی سەرقاڵی بەرهەم هێنانی تۆڕی نەوەی شەشەمە


پـیرۆزبایی سه‌رۆک ئۆباما به بۆنه‌ی جه‌ژنی نه‌ورۆزه‌وه\n20 ی مارسی 2011 ی زاینی\nئه‌مڕۆ، ئه‌من ده‌مه‌وێت باشترین ئاره‌زوکانی خۆم بو هه‌موو ئه‌و که‌سانه‌ی که نه‌ورۆز له ویلایه‌ته یه‌کگرتوه‌کانی ئه‌مریکا و سه‌رانسه‌ری جیهان ڕێزده‌گرن پێشکه‌ش بکه‌م.\nئه‌من هه‌رساڵ له ماوه‌ی سه‌رۆک کۆماری خۆم له ڕێگای راسته‌وخۆ دوان له‌گه‌ڵ خه‌ڵکی ئێران ئه‌و ڕۆژه‌م به گه‌وره زانیوه. ئه‌مه کارێکه که پێم خۆشه جارێکی تر ئه‌نجامی بده‌م.\nئه‌مه ڕۆژیک بۆ خه‌ڵکی ئێران به مه‌به‌ستی کۆبوونه‌وه له گه‌ڵ دۆستان و بنه‌ماڵه‌یه؛ بۆ بیرکردنه‌وه له ئه‌و خێروخۆشی بێ هاوتایه‌یه ئیوه پێی شاد بوونه؛ و هه‌روه‌ها بۆ ڕوانین به مزگێنێکه ڕوژێکی نوێ له گه‌ڵ خۆی ده‌هێنێت. دوای هه‌مووی ئه‌مانه، ئه‌م وه‌رزه، وه‌رزێکی ئومێد و سه‌رله نوێبوونه‌وه‌یه. و ئه‌مرو، ئێمه ده‌زانین که ئه‌مه وه‌رزێکی پڕ له به‌ڵێنی له‌ر سه‌رانسه‌ری خۆرهه‌ڵاتی ناوه‌ڕاست و باکوری ئه‌فریقاشه، هه‌ر چه‌ند که هیشتا گه‌لێک ته‌نگ و چه‌ڵه‌مان له گۆڕێدان.\nله سه‌ر ئه‌و باوه‌ڕه‌م که هێندیک له بایه‌خه‌کان- ئازادی کوبوونه‌وه و پێک هێنانی ئه‌نجومه‌نی به ئاشتی ؛ توانایی ده‌ربڕینی بیرو باوه‌ر و هه‌لبژاردنی ڕێبه‌ران- جیهانین. و ئه‌وه‌یکه ئێمه له سه‌رانسه‌ری هه‌ریمه‌که ده‌یبینین جه‌خت کردن له سه‌رحکومه‌تانه که ئه‌وان له به‌رامبه‌ری خه‌ڵکدا وه‌ڵامده‌رن.\nبه‌لام ئێمه ده‌شزانین که ئه‌م جووڵانه‌وانه‌ی بۆ گۆڕان ته‌نیا هه‌ر هی چه‌ند مانگی ڕابردوو نه‌بوونه. هه‌مان ئه‌و هێزانه‌ی هۆمێد که گۆڕه‌پانی ته‌حریریان داگرتبوو له مانگی 6ی 2009 زایینی له گۆڕه‌پانی ئازادی بینران. و دروست به هه‌مان شێوه که خه‌لکی هه‌ریمه‌که پێیان داگرتوه که ئه‌وان مافیان هه‌یه چ جۆره حکومه‌تێکیان هه‌بێت، حکومه‌تانی هه‌ریمه‌که‌ش له وه‌ڵامدانه‌وه‌کانیاندا بژاره‌یان هه‌یه.\nهه‌تا، ئێستا وه‌ڵامی حکومه‌تی ئێران ئه‌وه‌ی نیشانداوه که بۆ پاراستنی ده‌سه‌لاتی خۆی گرنگێکی زۆر پتر له ڕیزدانان بۆ مافه‌کانی خه‌ڵکی ئیران داده‌نیت.\nله ماوه‌ی نزیک به دوو ساڵ، هه‌ڵمه‌تێکی توقاندن و پێ شێل کردن له گۆڕێدابوه. خه‌ڵکی ئێران_ به گه‌نج و پیر؛ پیاوان و ژنان؛ ده‌وڵه‌مه‌ند و هه‌ژاره‌وه _ خراونه‌ته ژێر ئازار و ئه‌شکه‌نجه‌وه. سه‌دان گرتووی بیر و باوه‌ڕ له گرتووخانه‌دان. که‌سی بێ تاوان بێ سه‌ر و شوێن چوه. ڕوژنامه‌نووسانیان کپ و بێده‌نگ کراون. ژنان ئه‌شکه‌نجه‌کراون، منداڵان سزای مه‌رگیان بۆ سه‌ر دراوه.\nجیهان به نیگه‌رانیه‌وه چاوی له ئه‌م کرداره ناڕوایانه کردوه. ئێمه شاهید بووینه نه‌سرین ستوده له به‌ر خاتری داکۆکی کردن له مافه‌کانی مرۆڤ خراوه‌ته به‌ندیخانه؛ جه‌عفه‌ر په‌ناهی بۆ گرتوخانه به‌ڕێکراوه و له توانای دانیه فیلمه‌کانی ساز بکات؛ ئه‌بدولڕه‌زا تاجێک له به‌ر بوونی وه‌ک ڕۆژنامه نووسێک فڕێدراوه‌ته نیو به‌ندیخانه. کۆمه‌ڵگای به‌هایی کان و موسولمانانی سۆفی له به‌ر باوه‌ڕیان سزا دراون؛ محه‌مه‌د وه‌لییان خوێندکارێکی گه‌نج، له به‌ر هاویشتنی سێ به‌ردان سزای مه‌رگی به سه‌ردا سه‌پێنراوه.\nئه‌م بژارانه هێمای به‌هێزی نین، ئه‌وان ترس نیشان ده‌ده‌ن. له به‌رئه‌وه‌ی کاتێک حکومه‌تێک ئه‌وه‌نده له ڤلاتیانی خۆی ده‌ترسێت که ته‌نانه‌ت ڕێگای ده‌ست ڕاگه‌یشتن به زانیاری یان دامه‌زراندنی پێوه‌ندی له گه‌ڵ یه‌کتریان پێ نادات، ئه‌مه خۆی زمان حاڵی ترسه. به‌ڵام داهاتووی ئێران به ترس شکڵ ناگریت. داهاتووی ئێران هێ گه‌نجانه- ئه‌و گه‌نجانه‌ی چاره‌نووسی خۆیان ده‌ست نیشان ده‌که‌ن.\nله سه‌دا شه‌ستی خه‌ڵکی ئێران دوای ساڵی 1979ی زایینی چاویان به جیهان پشکوتوه. ئێوه پابه‌ندی زنجیره‌کانی رابردووه نین – نفرتی به ڵاڕێدابرانه له ئه‌مریکا که هێچ کارێک یان هه‌لێک ناخوڵقێنێت؛ حکومه‌تێکی سه‌خت گیر و بێ وه‌ڵامده‌ر؛ پێشگیری کردن له خه‌ڵک که توانایی به هێزی خۆیان ده‌کاربخه‌ن، له ترسی ئه‌وه‌ی که نه‌کا ده‌سه‌لاتداری حکومه‌تیان له‌رزۆک ببێت.\nبه جێگای ئه‌وه، ئیوه گه‌نجانی ئێران- هه‌م خاوه‌نی کولتوری کۆنی ئێران وهه توانایی شکڵ دان به ولاتێکتان له خۆ دا هه‌یه که وه‌ڵامده‌ری خوازیاکانی ئێوه بێت. لێوه‌شاوه‌یی ئێوه؛ هیواکانی ئێوه، و بژاره‌کانتان قه‌واره‌ی داهاتووی ئیران داده‌مه‌زرێنێت، و یارمه‌تی به ڕووناکایی جیهان ده‌کات. و ئه‌گه‌ر چی گه‌لێک کاتی تاریک ره‌نگه بێنه پێش، ده‌مه‌وێت بزانن که ئه‌من له گه‌ڵ ئێوه‌م.\nله وه‌ها ڕۆژێک – له جه‌ژنێک که وه‌ک پردی نیوان ڕابردوو و داهاتوو دایه_ ده‌مه‌وێت وته‌کانم به هێنانه‌وه‌ی وته‌ی شاعیر سیمین به‌هبه‌هانی، ئه‌گه‌ر چی ناوبراو له سه‌ردانی بۆ ده‌ره‌وه‌ی لێ قه‌ده‌خه‌کراوه ژنێک که وته‌کانی جێهانی خستۆته له‌رزینه‌وه، ، به کۆتایی بهێنم: " ئه‌گه‌رچی ڕه‌نگه پیر بم، به‌ڵام ده‌رفه‌تم هه‌بیت فێرده‌بم. گه‌نجی سه‌رله‌نوێی له په‌نا منداڵانی خۆم ده‌ست پێده‌که‌مه‌وه. حه‌دیسی خۆشه‌ویستی ولات به جۆرێک ساز ده‌که‌م که  هه‌ر وشه‌یه‌کی له دڵه‌وه به سه‌ر زارم دا بێله‌مه‌وه گیانێکی لێ ساز بێت."\nبا ئه‌م وه‌رزه‌ی جوانی سه‌ر له نوێه‌ک بۆ هه‌موو ئێرانێکان به دیاری بێنێت- کاتێک که تێیدا وه‌رزێکی نوێ دووباره گێان به ژیانێکی دووباره ده‌به‌خشێت. سپاستان ده‌که‌م. جێژنتان پێرۆزبیت.


ئه‌مریکا جارێکی دیکه سه‌باره‌ت به چه‌کی کیمیایی له سووریا هۆشداری دا - Mehr News Agency\n11 September 2018 - 17:18\nNews Code 21617\nئه‌مریکا جارێکی دیکه سه‌باره‌ت به چه‌کی کیمیایی له سووریا هۆشداری دا\nڕاوێژکاری ئه‌منیه‌تی نیشتمانی ئه‌مریکا هۆشداری دا که به‌کارهێنانی چه‌می کیمیایی له لایه‌ن دوڵه‌تی سووریاوه وڵامێکی قورسی ده‌بێت.\nبه ڕاپۆرتی ئاژانسی مێهر له ئه‌لعاله‌م، جان بۆڵتۆن، ڕاوێژکاری ئه‌منیه‌تی نه‌ته‌وه‌یی کۆشکی سپی وتی: ئه‌مریکا، فه‌ڕه‌نسا و بریتانیا ڕێکه‌وتوون که وڵامێکی تووند به هێرشی کیمیایی له لایه‌ن ده‌وڵه‌تی ده‌میشق بده‌نه‌وه که زۆر به‌هێزتر له ڕابردوو ده‌بێت.\nئه‌و زیادی کرد: ئێمه به‌رده‌وام ئه‌م په‌یامه ده‌نێرین که به کارهێنانی چه‌کی کیمیایی بۆ جارێ سێهه‌م وڵامێکی به‌هێزی ده‌بێت.\nئه‌مریکا و هاوپه‌یمانیه‌کانی تاکوو ئێسته ۲ جار به بیانۆی هێرشی کیمیایی هێرشیان کردووه‌ته سه‌ر ده‌میشق، به‌ڵام تاکوو ئێسته ئه‌م بابه‌تانه له لایه‌ن که‌سه‌وه پشت ڕاست نه‌کراوه‌ته‌وه که ده‌میشق هێرشه کیمیاییه‌کانی ئه‌نجام دابێت.\nده‌وڵه‌تی سووریا و ڕووسیا جه‌ختیان کردووه که تیرۆریسته‌کان له ئه‌دله‌ب له دوای ئه‌وه‌ن تاکوو هێرشێکی کیمیایی ساخته ئه‌نجام بده‌ن و ده‌میشقی پێ تاونبار که‌ن و دۆخه‌که بۆ هێرشی ئه‌مریکا و هاوپه‌یمانه‌کانی ئاماده بکه‌ن.\nبۆلتۆن هه‌روه‌ها وتی که واشنتۆن له‌مباره‌وه به‌رده‌وام له‌گه‌ڵ له‌نده‌ن و پاریس له گفتوگۆ دایه.


هاوپەیمانی فەتح: لەناو چوارچێوەی هەماهەنگی سێ کەس بۆ پۆستی سەرۆک وەزیران پێشنیازکراون\nمیکانیزمی نوێ بۆ پێدانی موچەی خانەنشینان دەگیرێتەبەر\nئێن ئاڕ تی زانیاری نوێ لەبارەی بەردەوامی دابەشکردنی موچەوە ئاشکرا دەکات\nسەرۆکوەزیرانی بەڕیتانیا: دەست لەکاردەکێشمەوە\nبۆچی ئەمڕۆ لە هەندێک لە بانکەکان موچە دابەشنەکرا؟\nبڕیاری ئازادکردنی نزیکی ٢٠٠ زیندانیکراوی چاکسازی گەورانی هەولێر دراوە\nدوو منداڵ ئۆتۆمبێلی باوکیان دەبەن و توشی رووداوی هاتوچۆ دەبن\nدادوەرێکی خانەنشینکراو: هەموو خانەنشینێک دەتوانێت بەرامبەر پێنەدانی موچەکەی سکاڵا تۆماربکات لە دادگا\nئایا جۆنسن دەستی لەکارکێشاوەتەوە؟\nنەدیم زەهاوی داوای هەڵوەشاندنەوەی حکومەتەکەی جۆنسن دەکات\nمانگه دەستکرده نوێیه‌كه‌ی ناسا دەستی بە گەشتکردن بۆ سەر مانگ كرد\nمانگی دەستکردی نوێی فەرمانگەی بۆشایی ئاسمان و فڕۆکەوانیی ئەمریکا 'ناسا' کە چاودێری مانگ دەکات دەستی بە گەشتەکەی بۆ سەر مانگ كرد.\nبۆ یەکەم جار تەلەسکۆپی هەبڵ کونێکی رەشی گەڕۆکی دۆزییەوە\nتیمێکی گەردوونناسی رایانگەیاند، تەلیسکۆبی هابڵ لە کاتی چاودێریکردنی ناوچەیەکی رێی کاکێشان کونێکی رەشی گەڕۆکی لەو ناوچەیە دۆزیوەتەوە.\nدۆزینەوەی ماموسێکی مۆمیاکراو لە کەنەدا\nزانایانی شوێنەوارناسی کەنەدا رایانگەیاند، بێچووە مامۆسێکی مۆمیاکراوییان لەناوچەی کۆندایک لە باکوری کەنەدا دۆزیوەتەوە.\nئەو کەسانە کێن ئەگەری توشبوونیان بە جەڵتەی خوێن هەیە؟\nبەگوێرەی توێژینەوەیەکی زانستی ئەو پیاوانەی توشی شێرپەنجەی پرۆستات بوون، زیاتر لە هەر کەسێک ئەگەری توشبوونیان بە جەڵتەی خوێن لێدەکرێت.\nچۆن لە یەکەم رۆژی جەژندا رێگە لە تێكچوونی کرداری هەرست دەگریت؟\nئایا خەوتن لەبەر روناکی دەبێتە هۆی بەرزبونەوەی شەکرە و پەستانی خوێن؟\nجەستەی مرۆڤ کاتژمێرێکی ناوخۆیی هەیە بۆ خەوتن و هەستان لە خەو، کاتێک کە خۆر هەڵدێت تیشکی رووناکی یارمەتی جەستەمان دەدات بۆ رژاندنی ئەو هۆرمۆنانەی کە بەرپرسن لە خەبەربوونەوە بەڵام رووناککەرەوە دەستکردەکان ئەو سوڕە تێکدەدەن و دەبنە هۆی پچراندنی خەوێکی ئارام کە پێویستە بۆ تەندروستی.\nنیشانە دیارەکانی کەمخوێنی\nکەمخوێنی یەکێکە لە گرفتە باوە تەندروستییەکان کە تیایدا جەستە ناتوانێت بە باشی خرۆکەی سور بەرهەمبهێنێت، لەئەنجامدا هۆکار دەبێت بۆ باش بڵاونەبوونەوەی ئۆکسجین لە جەستەدا.\nدوای ٤٠ ساڵ لە لەناوچونی گوڵێک دەگەڕێتەوە ناو سروشت\nرۆژنامەی گاردیان بڵاویکردەوە، زانایانی ویلایەتی ئیکوادۆری ئەمریکا جۆرێک گوڵ کە ناوی Gasteranthus extinctusە دوای ٤٠ ساڵ لە ونبونی لە دارستانەکانی ئەو ویلایەتەدا، دووبارە دەرکەوتووەتەوە.\nڤیدیۆ.. ناسا وێنەی دورترین ئەستێرەی لە زەویەوە گرت\nئاژانسی ناسا رایگەیاند، تەلیسکۆبی هابڵ توانی ژمارەیەکی نوێی پێوانەی تۆماربکات و وێنەی دورترین ئەستێرە لە زەویەوە بگرێت.\nگەردەلولێکی خۆری روو لە زەوی دەکات لەم رێکەوتەدا\nگەردەلولێکی خۆری روو لە زەوی دەکات و چەندین رووداوی فەلەکی لەگەڵیدا روودەدەن و ئەگەری هەیە کێشە لە سەرچاوەکانی وزە و کارابادا دروست بکات لەسەر زەوی.\nشارەزایەکى بەریتانی: سێ جۆر بەهارات تەمەن درێژ دەکەن\nشارەزایەکی خۆراکی بەریتانیا رایگەیاند، هەریەك لە زەردەچەوە و دارچینی و جاترە تەمەن درێژدەکەن و مەترسییەکانى توشبوون بە نەخۆشییە درێژخایەنەکان و شێرپەنجە، کەمدەکەنەوە.\nگرنگترین سوودەکانی خواردنەوەی چای سینەمەکی\nکەسانێکی زۆر لەوانەی کە کێشەی قەبزییان هەیە بەهۆی زۆر دانیشتن یان سیستمی خواردنی ناتەندروستەوە، بۆ ئەمەش دەتوانن سوود لە خواردنەوەی چای سینەمەکی ببینین.\nمانگی داهاتوو دیاردەیەکی سەرنجراکێشی گەردوونی روودەدات\nناوەندی کڵاوەی ئاسمانی گەردوونی روسی رایگەیاند، لە رێکەوتی ٦ بۆ ١٠ی تشرینی یەکەمی ئەمساڵ دانیشتوانی سەزەوی بینەری دیاردەی نەیزەک بارین دەبن.\nناسا: لەدیاردەیەکى گەردونى دەگمەندا ئەم هەسارەیە بەئاسانى دەبینرێت\nئاژانسی گەردونناسی ناسا لە تویتەر بڵاویکردەوە، ئەمڕۆ ئێوارە ئاسمان ساماڵ دەبێت و بەئاسانی هەسارەی موشتەری بەدیدەکرێت.\nنیشانە و چارەسەرەکانی لاوازی بەرگریی جەستە\nبەهێزبوونی سیستمی بەرگریی جەستە یارمەتیدەر دەبێت لە رێگریکردن لە چوونە ناوەوەی تەنی نامۆ بۆ ناو جەستە وەک بەکتریا و ڤایرۆسەکان، بەڵام تێکچوونی هۆکارە بۆ سەرهەڵدانی گرفتی تەندروستی لە جەستەدا وەک زوو توشبوون بە نەخۆشییە گوازراوەکان و درەنگ چاکبوونەوە.\nناسا شەڕی دەوڵەمەندەکان دەباتە بۆشایی ئاسمان\nکۆمپانیای بلۆ ئۆریجن-ی جیف بیزۆس، ملیاردێری جیهانی سکاڵایەکی دژی حکومەتی ئەمریکی تۆمارکردووە بەهۆی ئەنجامدانی گرێبەستێك لەگەڵ کۆمپانیای سپەیس ئێکس سەر بە ئیلۆن ماسك-ی رکابەری بۆ گەیاندنی مرۆڤەکان بۆ سەر مانگ.\nرێگەیەکی نوێ بۆ چارەسەرکردنی نەخۆشی شەکرە ئاشکرا کرا\nزانایانی رووسیا بە ھاوبەشی لەگەڵ چەند زانایەکی ئەمەریکی رێگایەکیان بۆ دەستنیشانکردنی وەرگری لۆکۆترانیBLT١ ئاشکرا کرد کە لە پڕۆسەی ھەوکردن و سەرھەڵدانی نەخۆشیە گوازراوەکان و ھەستیاری و وەرەمەکاندا تێوەدەگلێت.\nراستى و دروستى روودانى تەقینەوەى خۆری و بەرزبوونەوەى پلەکانى گەرما\nسەرۆکی پەیمانگای نیشتیمانى بۆ توێژینەوەى گەردونی و جیۆ فیزیایی لە وڵاتی میسر ڕایگەیاند، ئەو هەواڵانەی کە باس لە تەقینەوەی خۆری دەکەن کە بوەتە هۆی بەرزبونەوەی پلەکانی گەرما لە زۆربەی ناوچەکانی جیهان دوره لە ڕاستییەوە وهیچ بنەمایەکیشی نییه.\nدەیان ھۆکار ھەیە تا دەسەڵاتدارانی ھەرێمیش دەست لەکاربکێشنەوە\nبەهای یۆرۆ دابەزینی بەرچاوی تۆمارکرد\nنرخی زێڕ جارێکی دیکە دابەزی


خه لیفه میرزا ئاغه غه وسی\nخلیفه میرزا آغه غوثی, ژیان نامە\nدەف ، ئەم دەنگە بەهەشتیەیە ی کە ئاوێتەیە بە جوانیەکانی یادی خودا و تەنیا و تەنیا لەسەر پەردەی ئاسمان ، هەر لەوێ کە عەشق و ئەوین تەنیا واتای ڕاستەقینەی عەشق و ئەوینە ئەتوانیت بیژەنیت.\nئەبێت پەنجەیەک بە نیانی نیگای یەزدان و بە پتەوی فەرمانی ئەو ببێت تاکوو ئەم دەف وەکوو دەف خۆ بنوێنێت ، جا بۆیە کوردستان و سنە شانازی ئەکات بە کەسێک کە باش ئەیزانی کە دەف چیە و لە دالی دەفەوە تاکوو فافی ئەو دوونیایەکی بێ کۆتایی عەشقی درووست ئەکرد.\nڕەنگە ساڵی ١٣٠٧ بۆ سنە ساڵێکی جیاواز لە ساڵانی ترە چوونکە خەلیفە ئاغە غەوسی لەو ساڵەدا لە گەڕەکی جۆرئاوای ئەم شارەدا یاکەم نیگاکان و یەکەم هەناسەکانی بە ئەزموون هەڵگرت.\nخەڵیفە میرزا ئاغە غەوثی\nبنەماڵەکەی لەو بنەماڵە ڕەسەن و ئایینیانە شار سنە بوو ، بۆیە ئەمە وای کرد کە زۆر زوو دەف و زکر و تەریقەت بناسێت و هەنگاو بنێتە ناو ئەم دوونیای یەکڕەنگ بەڵام هەزارڕەنگ بە جوانی.\nخەڵیفە میرزا ئاغە غەوسی لە زۆر مێهرجانی ناوخۆ و هەندەران بەشدار بوو و خەڵاتی وەرگرت وەکوو مێهرەجانی زکروزاکرین ، فەجر ، سوره جرگه عشاق ، هفت اورنگ و هەروەها لە وڵاتانی تورکیه ، پاناما ، فەرانسە ، ئیتالیا ، هولەند و زۆر وڵاتی تر بەشداری ئەکات و بۆ پێغەمبەری خودا (د.خ) دەفی لێداوە و زکری خوێندوە.\nلە ساڵی ١٣٨۶ کە دەیەوێت سەردانی مەککە بکات ، ئەوین ڕاستەقینەکەی دەعوەتی شوێنی ڕاستەقینەی خۆی ئەکات و بەهۆی کتوپڕی مێشک بۆ هەمیشە جێمان ئەهێڵیت و بە مەرگ ژیان لە لای خۆشەویستەکەی واتا خودا دەس پێ ئەکات.\nرۆحی شاد و یادی بەرز.\nنووسین و کۆکردنەوەی : زانا سەعیدزاده\nمشاهده همه نوشته هاadmin\nدانلود آلبوم ” از اورامان تا بادینان ” زکریا یوسفی\nچیروکی پاله وانه که ی «که ل»ی خان\nزندگی میرزا آغه غوثی ژیان نامەی خەلیفە میرزای ئاغە غەوثی ژیان نامەی ناودارانی کورد مشاهیر کرد مشاهیر کورد


داڕێژە:وھ/٢٠١٦/١٦ - ویکیپیدیا، ئینسایکڵۆپیدیای ئازاد\nئەژدیھای کۆمۆدۆ (ناوی زانستی: Varanus komodoensis) جۆرە مارمێلکەیەکی گەورەیە لە چەند دوورگەیەکی ئیندۆنیزی دەژیێت. لەوانە: کۆمۆدۆ، ڕینکا، فلۆرس، گیلی مۆتانگ و پادار. درێژی ئەم جۆرە خشۆکە لە حاڵەتی دەگمەن دەکرێ بگاتە ٣ مەتر و کێشی دەگاتە نزیکەی ٧٠ کیلۆگرام. ئەم ئەژدیهایە «ئۆڕا»شی پێ دەوترێت لەلایەن دانیشتووانی ڕەسەنی ئەو دوورگانە.\nبەھۆی قەبارەیەناوە، ئەم مارمێلکانە بەسەر ناوچەی ژیانیاندا زاڵبوونە. ئەژدیھای کۆمۆدۆ بێبڕبڕەکان، باڵندەکان و شیردەرەکانیش ڕاودەکەن. وە دەشوترێ کە گەستنیان ژەھراویە؛ دوو ڕژێنیان ھەیە لە شەویلگەی خوارەوە کە چەند پڕۆتینێکی ژەھراوی و دەرمانی دژە مەیینی خوێن دەردەکەن. خواردنی سەرەکی ئەژدیھای کۆمۆدۆ بەزۆری ئاسکە، بەڵام بڕێکی بەرچاوی گۆشتی بۆگەن و مردارەوەبووش دەخۆن و تەنانەت مرۆڤیش لە مەترسیان بەدەر نییە.\nزانا ڕۆژاواییەکان بۆ یەکەمجار لە ساڵی ١٩١٠ ئەژدیھای کۆمۆدۆیان لە لیستی ئاژەڵان تۆمارکرد. قەبارە گەورەکەیان و ناوبانگە ترسێنەرەکەیان وای لێکردوون ببنە جێی سەرنج لە باخچەی ئاژەڵان. بەڵام لە سرووشتدا، ڕووبەری نیشتەجێبوونیان کەمبۆتەوە بە ھۆی چالاکییەکانی مرۆڤ. ئێستا ئەژدیھای کۆمۆدۆ لە لیستی گیاندارە مەترسی لەسەرەکانە. لەبەر ئەوەش یاسای ئیندۆنیزیا پارێزگارییان لێدەکات و ناشناڵ پارکێکیش کراوەتەوە بۆ پارێزگارییان بەناوی ناشناڵ پارکی کۆمۆدۆ. (زیاتر…)\nوەرگیراو لە «https://ckb.wikipedia.org/w/index.php?title=داڕێژە:وھ/٢٠١٦/١٦&oldid=476724»\nوتارەکانی حەوتەکانی ٢٠١٦\nئەم پەڕەیە دواجار لە ٠٨:٠٦ی ٢٢ی نیسانی ٢٠١٦ نوێ کراوەتەوە.


میدیای پارتی : سەرۆکایەتیی کۆماری عێراق بە تەزكیەی یەکێتی خەڵك دادەمەزرێنێت .\nهەواڵی / 16/10/2020 204 جار بینراوە\nمیدیایه‌كی فه‌رمی پارتی بڵاوی كردۆته‌وه : سەرۆكایەتیی كۆماری عێراق بە تەزكیەی یەكێتیی نیشتمانیی كوردستان، سەدان كەس وەك پاسەوان لە لیوای سەرۆكایەتیی كۆماری عێراق وەردەگرێت، لە كاتێكدا كاركردن لە لیواكە سەربازیكردنی نیشتمانییە نەك حزبی.\nمیدیای (باسنیوز)ی پارتی بڵاوی كردۆته‌وه : لەم دواییانەدا لە سنووری قەزای سۆران، لێژنەیەك لە بەرپرسانی سەر بە باڵی بەرهەم ساڵح لە نێو یەكێتیی نیشتمانیی كوردستان پێكهاتووە و چاوپێكەوتنیان لەگەڵ ژمارەیەك لە گەنجانی دەڤەرەكە كردووە.\nئه‌و ده‌زگا میدیاییه‌ی پارتی ده‌شڵێت : چاوپێكەوتنەكە بە مەبەستی دامەزراندنی ئەو گەنجانە بووە وەك پاسەوان لە لیوای سەرۆكایەتیی كۆماری عێراق. دوای چاوپێكەوتنەكەش، داوایان لە گەنجەكان كردووە، سەردانی مەڵبەندی شەشی یەكێتی بكەن و تەزكیەی یەكێتی بهێنن.\nهەر بەپێی ئەو زانیارییانەی (باسنیوز)ی سه‌ر به مه‌سروور بارزانی بڵاوی كردۆته‌وه : بەڵێنی ئەوە بە گەنجەكان دراوە، دوای هێنانی تەزكیە، هەموویان لە خولێكی ڕاهێنان لە هێزەكانی حەفتای یەكێتی بەشدار بن و دواتر وەك پاسەوان لە سەرۆكایەتیی كۆماری عێراق دەست بەكار بكەن.


هەنگاوی کرداری لە پێناو هاوئاهەنگی هێزه سیاسیەکانی رۆژهەڵاتی کوردستان | پلاتفۆرمی زاگرۆس\nهەنگاوی کرداری لە پێناو هاوئاهەنگی هێزه سیاسیەکانی رۆژهەڵاتی کوردستان\nکوردستان و گەلی کورد نزیکەی سەد ساڵه که بۆ گەیشتن به دێموکراسی و ئازادی قوربانی دەدەن. فراوانتر لە چوارچێوەی حیزبی، گەلی کورد، ئازیزترین ڕۆڵەکانی خۆی بۆ گەیشتن به ئازادی فیدا کردووه. ڕێبەرانی مەزن لەم ڕێگایەدا شەهید بوون. لە قۆناغی ئێستاشدا هەم لە بواری سەربازی و هەم لە بواری سیاسی، کوردستان بە هەموو ڕەخنە و لاوازیانەی کە هەیەتی، سیاسی ترین، بەڕێکخستن کراو‌ترین، دینامیکترین و چالاکترین جیۆگرافیای سیاسی ئێرانە. لەسەر ئەم بنەمایە پێشەنگ، ناوەند و دڵی گۆڕانکاری داهاتووی ئێران دەبێت. کوردان شوێنکەوتوو یان کارتێکی سیاسی لە هاوسەنگیەکانی ئێران و هاوکێشە هەرێمیەکان نین و نابن. کوردان پێشەنگی خەبات و تێکۆشان بوون، بەنرخترین بەهایان بۆ ئازادی داوە. هەر بۆیە پێویستە گەلی کورد و رێکخراوەکانی ببنە ناوەندی کۆکردنەوەی هێزە سیاسیەکانی ئێران نەک ئەوەی کە پارتە کوردیەکان ببنە شوێنکەوتووی ئەو ڕێکخستنانەی که ناچالاک بوون یان هیچ توانایەکی سیاسی و کرداریان لە ناوخۆی ئێران نیە. ئێمە نابێت ئەوە لەبیر بکەین که بۆ ئازادی گەلەکەمان خاوەنی بەرنامه و پرۆژەین. لە بواری دیپلۆماتیک و سەربازی، ئەوە ڕێکخراو و پارتەکانی دیکەن که پێویستیان بە هاوکاری گەلی کورد هەیە. بەڵام ئەمە بە بێ پێکهێنانی بەرەیەکی نەتەویی‌ـدیموکراتیک و یەکێتی هەموو پارت و ڕێکخستنەکان و یەکێتی گەلی کورد بەدی نایەت. هاوکاری و هاوئاهەنگی لەگەڵ هێزه سیاسیەکانی دیکەی ئێران پێویستە، بەڵام ئەگەر ئەم هاوکاریە لە چوارچێوەی بەرەیەکی نەتەویی و هاوبەش نەبێت، کوردان تەنها دەبنە جێبەجێکار و ئۆبژە بۆ بەرژەوەندی سیاسی ئەوان و خۆیان لە بەرژەوەندیە نەتەویەکانیان بێ‌بەش دەمێنن. ئێمە لە بەرامبەر گەلەکامان ڕاستگۆ و شەفاف بووین و دەبین.\nئاشکرایە گەلی کورد نیگەرانی ئەوەیە که بەرژەوەندی نەتەوەیی لە رۆژهەڵاتی کوردستانیش ببێتە قوربانی بەرژەوەندی حیزبی، تاکڕەوی حیزبی، دەست بەسەرداگرتن و کێبڕکێی دەسەڵاتخوازانە. گەلی کورد خوازیاری یەکێتی هەموو پارتە کوردیەکان و پێکهێنانی بەرەیەکی نەتەوەیی-دیموکراتیک لە کوردستانە؛ بەرەیەک کە وەڵامدەری جیهان و پێشەنگی ڕاستەقینەی دیموکراسی و ئازادی بێت لە ئێران. ئەگەر هەر پارت، لایەن و یان ڕەوتێکی سیاسی لەم بەرپرسیارێتیە خۆی بدزێتەوە، دیارە که داخوازی و داواکاریە ڕەواکانی گەلی کوردی بەرچاو نەگرتووە و داهاتوو‌ی سیاسی کوردستانی لە ئەگەری هەرجۆره گۆڕانکاریەک لە ئێران لەگەڵ مەترسی زۆر جدی و نەبەخشراو ڕووبەڕوو کردووە. کلیلی دیموکراسی لە ئێران و ئازادی کوردستان، کۆدەنگی، هاوئاهەنگی گەلی کورد و هەموو ڕێکخستن و پارتە کوردیەکانە. گەلی کورد بە چاودێری کردنی دۆخی قەیراناوی ئێستای ڕۆژهەڵاتی ناوەڕاست و ئێران لە ئەگەری هاتنە ئارای هەرجۆره شەڕێکی ناوخۆیی لەنێوان کوردان لە داهاتوودا نیگەرانە. ئەگەر وەک هێزه سیاسیەکانی کوردستان خۆمان بە لایەنگری داخوازیەکانی گەلەکەمان دەزانین ناچار بە ڕەواندنەوەی نیگەرانیەکانی ئەوانین. گەلی کورد نیگەرانە لەوەی که ڕۆڵەکانی ئەوان ببنە قوربانی گۆڕانکاریەکانی ئێران، بەڵام لە ئێرانی داهاتوودا هەموو شتێک لەسەر مێزی دانوستاندن لەگەڵ هێزەکانی دیکەی ئێرانی، لە ئەگەری ناکۆکی و نەبوونی کۆدەنگی لە دەست بدەن. ئێمە ئەزموونێکی وەهامان لە سەرەتاکانی شۆڕشی ساڵی ۱۳۵۷ و لە دانوستاندن لەگەڵ دەوڵەتی ناوەندی هەبووە. کەسایەتییە سیاسیەکان، ڕووناکبیران، ژنان و لاوان و ڕێکخراوە مەدەنیەکان پێویستە ڕۆڵی چالاکانەی خۆیان بگێڕن و لەم قۆناغە هەستیارە مێژووییەدا، ڕەوتە سیاسیەکان، حیزب و لایەنەکان ناچار به هاوئاهەنگی بکەن. ڕێگای ئازادی ئێمە لە یەکێتی و یەکگرتوویی نێوان هەموو لایەنە سیاسیەکانی ڕۆژهەڵات و پشتبەستن بە پوتانسیەڵ و توانا و لێهاتووییە ناوخۆییەکاندا تێدەپەڕێت. بێگومان ئەم یەکێتیە، سێبەری قورسی خۆی لە واشینگتۆن و فەرەنسا و لەگەڵ هێزە ئێرانیەکانی دیکە و هەروەها لەگەڵ زلهێزە جیهانیەکان دەخاتە سەر مێزی دانوستان. پژاک باوەڕی به سیاسەتێکی ڕوون، دیار، کراوە و وەڵامدەر به گەلی کوردە و هەموو حیزبەکانی دیکەی رۆژهەڵاتی کوردستانیش بەبێ جیاوازی بۆ ئەم مژارە گرنگە بانگهێشت دەکات.\nپژاک و کۆدار به شێوازێکی گشتی نەخشەڕێگای خۆیان بۆ ئێران پێشکەش کرد. ئێمە لەو باوەڕەداین که کێشەی کورد بە بێ چارەسەر‌ی کێشەی ئازەربایجان، بەلووچستان و ئەهواز و هەموو جیاوازیە باوەڕی و مەزهەبیەکانی دیکە چارەسەر نابێت. نەبوونی پرسپەکتیڤی «سیاسەتی دیموکراتیک» دە‌توانێت هەموو ئەم جیاوازی و تایبەتمەندیانە ڕووبەڕووی داهاتوویەکی نادیار بکاتەوە. لە لایەکی دیکە بە باوەڕێکی قووڵ بە پێشەنگی ژنان لە هەموو بوارەکانی خەبات و تێکۆشان، پێویستە ڕاشکاوانە دەستنیشان بکەین که هیچ شێواز و ڕێگاچارەیەکی ئازادیخوازانه و یەکسانی خوازانە که ژنان نەکاتە ناوەندی تێکۆشان ناتوانێت یەکسانی و ئازادی پێک بهێنێت.\nلەم قۆناخە هەستیارەدا پژاک ئەم خاڵانەی ژێر بە پێویست دەزانێت و روناکبیران و شارەزایان و ئەحزابی کوردی بانگهێشت دەکات بە شێوازی پلوڕالیستی و هەرەوەزی چارەنوسی داهاتوی کۆمەڵگای خۆی بە دەستەوە بگرێت و بۆ کۆمەڵگایەکی دمۆکڕاتیک و سکولار هاوکار و هاوهەنگاو بن و بۆ دامەزراندنی کوردستانێکی ئازاد و دمۆکڕاتیک رۆڵی مێژویی خۆیان بگێڕن.\n١- پێکهێنانی کۆمیسیۆنی هاوبەش بۆ نەهێشتنی ناکۆکی نێوان هێزە سیاسیەکان و حیزبە کوردیەکان که تێیدا ڕۆڵی سەرەکی به ڕووناکبیران و ئاکادمیسیەنەکان درابێت.\n٢- پێکهێنانی مەجلیسی نەتەویی و دموکراتیک و فەراحزبی بە بەشداری نوێنەرانی حیزبەکان و کەسانی ناحیزبی، رێکخراوە مەدەنیەکانی رۆژهەڵاتی کوردستان کە یەکێک لە ئەرکەکانی چاودێری هەڵسوکەوتی حیزبەکان دەبێت که هەموو حیزب و لایەنە سیاسیەکانی کورد لە بەرامبەریدا وەڵامدەر بن.\n٣- پێکهێنانی هێزێکی سەربازی و ئارتەشی نەتەویی و هاوبەش لە چوارچێوەی پاراستنی ڕەوا.\n٤- پێکهێنانی ئەنجومەنێکی سەربازی وەڵامدەر به مەجلیسی نەتەوەیی و دمۆکڕاتیک.\n٥- پێکهێنانی ئەنجومەنی دیپلۆماتیکی هاوبەش، بۆ نوێنەرایەتی کردنی کوردان لە کۆڕبەندی جیهانی و هەرێمی، لەژێر چاودێری مەجلسی نەتەویی و دمۆکڕاتیک.\n۶- پێکهێنانی میدیا و تەلەفزوێنی هاوبەش بۆ بڵاوکردنەوەی سیاسەتەکانی مەجلیسی نەتەویی لە ئاستی کوردستان و ئێران.\n۷– پێکهێنانی ناوەندێکی لێکۆڵێنەوەی ستراتیژیکی کوردستان لە ئوروپا بە بەشداری کوردانی تاراوگە و لێکۆڵەرانی ناوخۆیی بۆ ڕاوێژکردن لەگەڵ مەجلیسی نەتەویی، حیزبەکان و ڕێکخستنە سیاسیەکان.\n۸– پێکهێنانی ناوەندێک بۆ ڕێخستنی چالاکیە هاوبەشەکان ( وەک کۆنفرانسەکان، کۆبوونەوەی ناڕەزایەتی، مانگرتنی کرێکاری و نافەرمانی مەدەنی) بۆ هاوئاهەنگی کۆمەڵگا‌ی رۆژهەڵاتی کوردستان.\n۹– پێکهێنانی دامەزراوە و ڕێکخستنی فەراحزبی تایبەت به ژنان لەسەر بنەمای خەسارناسی و چارەسەری کێشەکانی بواری ژنان بە جەختکردنەوە لە بڕیاردانی هاوبەش و پراکتیکی تەریب لەپێناو چارەسەری قەیرانی کۆمەڵگا‌ی ژنانی رۆژهەڵاتی کوردستان.\n۱۰– پێکهێنانی کۆمیتەیەکی هاوبەش بۆ ئەوەی چالاکانە و ڕۆژانە چاودێری دۆخی زیندانیانی سیاسی کورد لە زیندانەکانی کۆماری ئیسلامی ئێران و تێکۆشان بۆ ئازادی هەمو زیندانیانی سیاسی بکات.\nمەجلیسی پاڕتی ژیانی ئازادی کوردستان- پژاک


بە بایکۆتی شتومەکی تورکیە؛ پشتیوانی لە بەرخۆدانی ڕۆژاوا بکەین! | ئەنجومەنی سەوزی چیا\nبە بایکۆتی شتومەکی تورکیە؛ پشتیوانی لە بەرخۆدانی ڕۆژاوا بکەین!\nبێ گومان هەموان لە هێرشی دڕندانە و ڕەگەزپەرەستانەی سپای تورکیە و داعشیە هاومەرامەکانی بۆ سەر ڕۆژاوا زۆر نگەران و تووڕەین و بیر لەوە دەکەینەوە کە پێویستە ئێمەی کورد و نەتەوە ڕزگاریخوازەکانی جیهان؛ بە شێوەیەکی گونجاو هەنگاوێکی کاریگەر لە دژی ئەو هێرشە فاشیستییە هەڵ بێنینەوە.\nدۆزینەوەی ڕێگایەکی گونجاو بۆ ئەم کەڵکەڵە و نگەرانییە، گاهەس بە دژوار بزانرێ. بەڵام ئەزموونی کۆمەڵگەکانی دیکە، لە باروودۆخێکی مێژوویی و ئاوەها ئەستەم و پڕستەم، وڵامێکی زۆر بەهێز و لە هەمان کاتدا ساکارە، کە بە دڵنیاییەوە لە هەمبەر فاشیسمی دەوڵەتی تورکیەدا دەورێکی زۆر کاریگەری دەبینێ.\nئەم ڕێکارە هەمان بایکۆت و بەکارنەهێنانی شتومەکە جۆراوجۆرەکانی تورکیەیە. کوردستان لە دێرزەمانەوە لە بەر گەلێک هۆکارەوە بەردەوام بازاڕێکی بەرفراوانی شتومەکی تورکیە بوە. لەم ڕوانگەوە زۆر ژیرانە دەنوێنی گەر بڕۆینە بواری ئەزمونی ئەم ڕێکارە بەکەڵکە.\nبایکۆت ڕێکارێکە دوور لە تندوتیژی لە لایەن جەماوەرێکەوە کە لە دەست ئەم سیستە پر لە خوێنڕشتنە بە زاڵە هاتوون و لە ئارەزووی جیهانێکی دوور لە شەر و چەوسانەوە و داگیرکاری، ئەیانەوێ بەها مرۆیەکان پارێزراو بێت و جیهان پڕ لە مێهرەبانی و پێکەوەژیان بێت.\nئێمە و هەموو مرۆڤە ئازادبیرەکان، بە چەند ڕێکاری ساکار و بێ گرفت لە هەمبەر ئەو شەڕە نابەرانبەرە کە ئەردۆغانی منداڵکۆژ، دژی نەتەوەکانی رۆژاوا ڕێی خستووە، ئەتوانین هەڵوێستی جوامێرانە و جۆرێک لە خەباتی شارستانی لە گەڵ داگیرکەران بێنینە بواری ڕاهێنان و ئەزموون.\nئێمە ئەتوانین هێزی یەکگرتوویی و توانای هاودەردی خۆمان پیشانی هەموو جیهان بدەین و بەو هەنگاوانەمان هاوار بکەین کە ئەتوانین، کاتێ کە بمانەوێ؛ ئەیبینن کە چلۆن ئیرادەی جەماوەر ئەو هاوپێوەندیە پر لە هەڵە سیاسیانە تێک و پێک ئەدات.\nبۆیە لێرەدا بڕێک لەو ڕێکارانە ناوبژێر ئەکەین و هەموان بۆ ئەنجام و بەڕێوەبردنی بانگهێشت ئەکەین:\n١_ بایکۆت و نەسەندنی هەر جۆرە شتومەکێ کە درووستکراوی تورکیەی فاشێست بێت، بۆ لاواز کردنی ئابووریێ کە داهاتەکەی لە خزمەت پێکهێنانی گولە و موشەک بۆ کوشت و بڕی مرۆڤە بێ تاوانەکانە.\n٢_ لابردنی کاناڵە تەلەویزیۆنیەکان لە سەر ماهوارە(وەک: جم تی وی و …) و هەروەها هەموو ئەو کاناڵانەی کە فیلم و سریاڵی تورکیە بڵاو دەکەنەوە، بۆ بەرگری لە پەرەپێدانی فەرهەنگی فاشیستی و پڕ لە تندوتیژی کە ناوەرۆکی ئەو جۆرە بەرهەمە دژی فەرهەنگیانەی گرتوەتەوە.\n٣_ بەکارنەهێنانی ئەو ناو و نیشانانەی تورکیە کە هەڵگری فەرهەنگ و بەها فاشێستیەکانی زاڵ بە سەر تورکیەدایە.\n٤_ سەفەر نەکردن بۆ تورکیە لە ڕێی باڵافڕەکانی ئەو وڵاتەوە. هەروەها لە هەموو کۆمپانیە گەشتیاری و مسافرییەکان داواکرین؛ تێکەڵ بەم جڤاتە کۆمەڵایەتی و بەرهەڵەستکارییە ببن و هەموو تۆڕە گەشتیاریەکانی خۆیان بۆ شارەکانی تورکیە هەڵبوەشێننەوە.\n٥_ بازرگانەکان بە جێی هاوردەکردنی شتومەکی دروستکراوی تورکیە، لە وڵاتانی دیکەوە کاڵا هاوردە بکەن. کومپانیەکانی ئاڵوگوێزی کاڵا، پێویستە لە هەڵگرتنی شتومەکی تورکیە خۆ بپارێزن. ئەم هەنگاوە باشترە خۆبەخشانە بێت، چون جڤینی جەماوەر ئەو پەیامەیان بە سەردا دەسەپێنی.\nهەر لە ئیستاوە خەڵکی زۆرێک لە وڵاتانی جیهان بایکۆتی بەرهەمەکانی تورکیەی فاشیستییان دەست پێ کردوە، پێویستە ئێمەیش هاوڕێ لە گەڵ ئەوان ئەم هەنگاوە هەڵ بێنین.\nبە سەرنجدان بەوەی کە ئابووری تورکیە لە سەر بەرهەم هێنانی پۆشاک، بڕێک شتومەکی خواردەمەنی و گەشتیاری دامەزراوە، دڵنیا بن هاوڕێیی ئێمە لەم بایکۆتەدا، ئابووری لەرزۆکی تورکیە تووشی قەیرانی کوشەندە دەکات. ئەمەش بە مانای لاوازکردنی رۆژ لە دوای رۆژی فاشیسم و پاشەکشێیەتی لە داگیرکاری و دەستدرێژی و لە ئاکامیشدا، لێکترازانی دەبێت.\nمێژوو و مرۆڤایەتی بانگمان دەکات؛ ئەمڕۆ دژ بە دەسەڵاتی فاشیستیی لە تورکیە هەڵوێستمان ببێت. جوامیری ئێمە لە بارمتەی خەبات دژی ستمکار و پاراستنی ستەم لێکراو دایە.\nناوەندی فەرهەنگی – هونەری ڤەژین\nئەنجومەنی فەرهەنگی – ئەدەبی ڕۆجیار\nیەکێتی مامۆستایانی ئایینی مەریوان و هەورامان (یەمامە)\nئەنجومەنی خەڵکیی بەرگری لە مادە هۆشبەرەکان- ژیانەوە\nناوەندی زانستی – فەرهەنگی ڕۆنان


سەد ساڵ پشتی پەیمانا سێڤەرێ . . .علی عونی - Hekar.net : Hekar.net\nالكاتب admin on الإثنين, أغسطس 10, 2020 · شاركنا الرأي\nئێرۆ ١٠-٨-٢٠٢٠ سەد ساڵ دەرباز بوون لسەر مۆر کرنا پیمانا سێڤەر دناڤبەرا ھێزێن سەرکەفتیێ شەڕێ جیھانیێ ئێکێ ( بریتانیا و فرانسا و ئیتالیا ) و دەولەتا ئۆسمانیا یا شکەستی و دۆڕاندی د شەڕیدا .\nد پەیمانا سێڤەر دا دامەزراندنا دەولەتەکێ بۆ ئەرمەنیان ھاتبوو بنەجھکرن کو بەشەک ژ ئاخا کوردستانێ ژی ددا ئەرمەنیان . بۆ کوردستانیان ژی لسەر نێزیکی ٢٠٪ ژ ئاخا کوردستانێ ئۆتونۆمیەک ھاتبوو بەرچاڤ کرن کو پاشی دا گشتپرسییەک ھێتە کرن ، ئەگەر کوردان داخوازا سەرخۆبوونێ کرن ، جڤاتا گەلان ھاریکار بیت بۆ داخوازا کوردستانیان .\nمخابن ژ ئەنجامێ پێداگریا تورکان ژ لایەکی و جیددی نەبوونا ھێزێن سەرکەفتیێ شەڕی لایەکێ دیڤە و ئامادە نەبوونا کوردستانیان و رێکخستن و سازیێن دەولەرخوازیا کوردان ژ لایێ دیتر ڤە . کوردستانێ ئەو بالکێشیا ئابوری و سیاسی و جڤاکی نەبوو بۆ ھەڤپەیمانان ھەتا شەڕی بۆ بکەن و پێداگریێ لسەر پەیمانا سێڤەر بکەن .پشتی چار سالان تورکان شیا ب مۆر کرنا پەیمانا لۆزان ، پەیمانا سێڤەرێ بھنێریتە ئەرشیڤێ دا . ئەڤ لادانە ژ پەیمانا سێڤەرێ وەسا کر کوەدستانی ڤان سەد سالان نەرونیشن و بەردەوام بن د خەبات و جەنگەک مەزندا بۆ ئازادی و سەرخۆبوونێ .\n١- تا نھۆ ژی دۆزا کوردستانێ وەک دۆزا ئاسایشی لھەر چار وڵاتێن داگیرکەرێن کوردستانێ دھێتەسەرەدەری کرن دەگەلدا .\n٢- ھەر چار وڵات وەک نەتەوە و وەک نیشتمان سەردەرەیێ دگەل ھەبوونا کوردستانیان ناکەن .بەلکو ھەموو وەک بابەتەک بۆ حەلاندن و ئاسیمیلاسونێ رەفتارکرییە و دکەن .\n٣- ل شوینا گەڕیان و ھەوڵدان بۆ گەھشتن ب چارەسەرییەکا رامیاری ، داگیرکەرێن کوردستانێ و جڤاکا ناڤدەولەتی ئەگەر ڤیابن رەوشا کوردستان باشتر بکەن پڕانی لپەی چارەسەرێن جڤاکی و دیموکراسی گەڕیاینە و گەلەک زوو ژی پوشمان بوونە . ئەڤ چارەسەرییە ژی ھەرگیز دۆز و داخوازا کوردان کڕ ناکەت .\n٤- ھیچ یەک ژ ڤان چار دەولەتان د ڤان سەد سالاندا نەشیایە ب ھێمنی و ئاشتی ژیانا وڵات ، دەولەت و وڵاتیێن خۆ دەرباز بکەت . ھەر دەم د شەڕ و کوشتن و بەرھەڤکرنا لەشکەر و کڕینا چەکاندا بووینە .\n٥- بێگومان کوردستانی ناراوەستن و دەست ژ ماف و داخوازیێن خۆ بەرنادەن. چارەسەر کرنا دۆزا کوردستانێ د قازانج و بەرژەوەندیا کوردستانیان و ھەموو گەلێن دەڤەرێ ب گشتی و یێن ھەر چار ولاتێن داگیرکەرێن کوردستانێ دایە.\n٦- پشتی نێزیکی سەد ساڵان مە شیا وێ گشتپرسیێ بکەین ئەوا د پەیمانا سێڤەر دا ھاتیە. ئەو ژی مخابن روبرووی دژایەتیا ھێزێن سیاسیێن کوردستانێ ب خۆ ھاتیە. یا دوژمنان ژ خۆ دیار و چاڤەڕێ کرییە.\n٧- مە حکومەتەک ئۆتونۆم ئاڤا کرییە ل سنورێ ئەو جھێ ژێڕا دھاتە گۆتن ویلایەتا مووسل . مخابن دیسان ھێزێن بناڤ سیاسیێن کوردستانی ب ئاشکەرا و بێ شەرم داخوازا ھەلوەشاندنا ھەرێمێ و ھاتنا ھێزا ئەرەبان دکەن .\nمخابن پ ک ک و تورک ژلایەکی بسەرڤە دوژمن و ژ ناڤدا وەک تەمامکەرێ ھەڤدو ھەوڵ ددەن بۆ ھەلوەشاندنا ڤێ ھەرێمێ و نەھێلانا دەستھەڵاتا کوردستانێ. ژ لایەکێ دیڤە نێزیکی ھەموو ھێزێن باشورێ کوردستانێ ل سەرکینە بۆ لاواز کرن و ھەلوەشاندنا حکومەتا ھەرێما کوردستانێ .د ڤێ گۆرانگەھێدا دیار بوو کۆ تنێ پارتیە دخوازیت ئەنجامێن وێ پەیمانا ژبەر چووی بگەھینیتە راستیێ .یێن دی یان حکومەتا کوردستانێ ژ ناڤخۆ بنکۆل دکەن و یانژی لبەغدا ب رێکا عەرەبان دەنگی لدژی کوردستانێ کۆم دکەن .


بەكارهێنانەكانی چای سەوز بۆ گەشەكردن و تەندروستی قژ - پەرەگراف\nبەكارهێنانەكانی چای سەوز بۆ گەشەكردن و تەندروستی قژ\nچای سەوز سەرچاوەیەكی گرنگی دژەئۆكسیدەكانە هەر بۆیە گرنگیەكی زۆری هەیە بۆ تەندروستی . هەروەها چای سەوز بە شێوەیەكی سروشتی بۆ چارەسەری كڕێشی قژ و نەخۆشی بەڵەك وهەستیاری بێخی سەر بەسودە .\nباشترین و پڕ بەهاترین بەرهە می سروشتییە بۆ بەدەستهێنانی قژێكی بەهێز و درێژ . ئەمانە گرنگترەین سود و بەكارهێنەكانەكانە كە خۆت بتوانی بە ڕێگایەكی ئاسان ئەنجامی بدەیت .\nماسكی چای سەوز بۆ گەشەكردنی قژ\nكەوچكێك ڕۆنی گوێزهندی و چای سەوز بە هەمان بڕ تێكەڵبكە . قژەكە بەش بەش بكەو ماسكەكەی لێ بدە . بۆ ماوەی نیو كاتژمێر بە قژەكەوە بیهێڵەرەوە پێش ئەوەی بە شامپۆ بیشۆیت. هەفتەی دوو جار ئەم پێكهاتەیە بەكار بێنە بۆ بەدەستهێنانی قژێكی بەهێز وپڕ. هەروەها دەتوانی هێلكەیەك تێكەڵ بكەیت و بۆ پێكهاتەكەی زیاد بكەی بۆ بەدەستهێنانی ماسكێكی تەندروست.\nبەکارهێنانی چای سەوز پاش شۆردنی قژ\nدەتوانی چای سەوز بەکاربێنیت پاش شۆردنی قژەکە بۆ بەدەست هێنانی قژێکی نەرمو بریقە دار.دوو کیسی بچووک چا بکەرە ناو ۲_۳ کوپ ئاوی گەرمەوە تا سارد دەبێتەوە. ئێستا ئاوەکەی بە کاربێنە پاش شۆردنی قژت پاشان پێستی سەرتی پێ مەساج بکە.ئەمە یارمەتی گەشە کردن و ڕێگری کردن لە هەڵوەرینی قژەکەوکەمکردنەوەی کڕێش و هەر کێشەیەکی تری قژ دەکات هەروەها یارمەتی درێژ بونەوەی قژت دەدات.\nچای سەوز وەك چارەسەری قژ\nکوپێك ئاو بکەرە دەفرێکەوە پاشان دوو کەوچك گەڵای چای سەوزی بۆ زیاد بکە،توێکڵی یەك لیمۆو یەك کەوچك زەیتی گوێز هند تێكەڵ بكە.پاشان هەموو کەرەستەکان بۆماوەی دوو خوولەك گەرم بکەو لێگەڕێ تا سارد دەبێتەوە،لە دوایدا ئەم گیراوەیە بە پارچەیەك لۆکە لە قژت بدەو چەند خولەکێکی کەم مەساجی بکە.وە پێویستە بۆماوەی ٤٥ خولەك پێوەی بمێنێتەوە وە لەدوایدا بە شامپۆ بیشۆرەوە ئەمەش یارمەتی قژ دەدات بۆ گەشە کردن و ڕزگار بوون لە کڕێش. ئەتوانی لە ماوەی مانگێكدا ۳_٤ جار بەکاری بێنیت بۆ بەدەست هێنانی ئەنجامێکی باش تر.\nچای سەوز وەك نەرمكەرەوەی قژ\n دوو کیس چای بچوک، یان سێ بۆ چوار گەڵای چای سەوز بکەرە یەک کوپ ئاوی گەرمەوە. ئێستا یەک کەوچک ڕۆنی گوێزی هیندی لەگەڵ یەک کەوچک هەنگوینی بۆ زیاد بکە. هەموو پێکهاتەکان بە باشی تێکەڵ بکە، پاشان گیراوەکە لە پرچەکە بدە. پاشان وازی لێ بهێنە بۆ ماوەی ۳۰ خولەک. ئەمە باشترین نەرمكەرەوەی پرچە، کە هەنگوینەکە یارمەتی دەدات بدرەوشێتەوە.\nدروستکردنی شامپۆی چای سەوز لە لایەن خۆتەوە\n دوو کیسی بچوکی چای سەوز بکەرە نێو کوپێک ئاوی گەرمەوە بۆ ماوەی ۲٥ خولەک، پاشان لێیگەڕێ تا سارد دەبێتەوە. ئێستا یەک کوپ ئاوی چای سەوز (سابونی قشتالی كە لە زەیتی زەیتون و سۆدە دروست دەكرێت )و یەک بۆ دوو کەوچک ڕۆنی زەیتی زەیتون بکەرە نێو پێکهاتەکەوە، وە دەتوانیت چەند دڵۆپەیەک ڕۆنی نەعنا یان گوڵ وەک عەترێک بەکاربهێنیت. ئەم شامپۆیە بەکار بهێنە لە جیاتی شامۆی کیمیایی، ئەمە شامپۆیەکی زۆر باشە کە تەنها پرچت خاوێن ناکاتەوە بەڵکو نەرمیشی دەکاتەوە.\nوەرگێڕانی: سیما ڕزگار


نێچيرڤان بارزانى سه‌رساڵا ئێزدييان پيرۆز دكه‌ت\nنێچیرڤان بارزانی: هه‌ولێن مه ژبۆ ئاڤه‌دانكرنا ده‌ڤه‌رێن ئێزدييان و ب پارێزگه‌هكرنا شه‌نگالێ دگه‌ل حكومه‌تا فيدرالا عيراقێ دێ به‌رده‌وام بن\nKurdistan24 هه‌ولێر 21:02 2021/04/13\nکوردستان نێچیرڤان بارزانی په‌یاما پیرۆزباهیێ سه‌رساڵا نو یا ئێزیدیان چارشه‌مبا سۆر\nب هه‌لكه‌فتنا هاتنا جه‌ژنا سه‌رساڵا نو یا ئۆلا ئێزیدییان، نێچیرڤان بارزانی، سه‌رۆكێ هه‌رێما كوردستان په‌یامه‌كه پیرۆزباهیێ راستی ته‌ڤایا ئێزیدیێن هه‌رێما كوردستانێ و جیهانێ كر و ته‌كه‌ز كر، ئه‌م هه‌موو ئێزدييان پشتڕاست دكه‌ين، هه‌تا دووماهيێ و هندى ئێزدييه‌ك ره‌ڤاندى مابيت، ئه‌م دێ ل په‌ى چاره‌نڤيسێ وان بين و چ پێويسته ژبۆ رزگاركرنا وان، ئه‌م ئاماده و به‌رده‌وامين و گۆت ژی: هه‌ولێن مه ژبۆ ئاڤه‌دانكرنا ده‌ڤه‌رێن ئێزدييان و بپارێزگه‌هكرنا شه‌نگالێ دگه‌ل حكوومه‌تا فيدرالا عيراقێ دێ به‌رده‌وام بن.\nته‌كستا په‌یاما پیرۆزباهیا نێچیرڤان بارزانی ژبۆ ئۆلا ئێزیدییان:\nجه‌ژنا سه‌رسالێ (چارشه‌مبا سۆر) ل هه‌موو خوشك و برايێن مه يێن ئێزدى ل كوردستانێ و جيهانێ، پيرۆز دكه‌م. پيرۆزباهييه‌ك تايبه‌ت ژبۆ كه‌سوكارێن قوربانى يێن تيرۆرێ و يێن هه‌تا نها د كا‌مپاندا ژيانا خوه ده‌رباز دكه‌ن. ب هێڤييا كو جه‌ژن و بيرهاتنێن بێن، د ره‌وشه‌كا باشتردا ل مه ڤه‌گه‌ڕن.\nئيسال ژى ديسان جه‌ژن د ده‌مه‌كێدايه، كو ته‌ڤى هه‌موو جيهانێ، كوردستان ژى ژ ده‌ستێ كۆڤيد_19ێ دناليت، هێڤيدرام هه‌ركه‌س پێگرى رێكارێن ته‌ندروستى و خۆپارێزيێ بن. مخابن ته‌ڤى ره‌وشا گرانا ژيانا كامپان، هێشتا چاره‌نڤيسا بێترى دو هزار خوشك و برايێن مه يێن ئێزدى يێن ره‌ڤاندى ژى نه‌دياره.\nئه‌م ديسان هه‌موو ئێزدييان پشتڕاست دكه‌ين هه‌تا دووماهيێ و هندى ئێزدييه‌ك ره‌ڤاندى مابيت، ئه‌م دێ ل په‌ى چاره‌نڤيسێ وان بين و چ پێويسته ژبۆ رزگاركرنا وان، ئه‌م ئاماده و به‌رده‌وامين. هه‌روه‌سا هه‌ولێن مه ژبۆ ئاڤه‌دانكرنا ده‌ڤه‌رێن ئێزدييان و ب پارێزگه‌هكرنا شه‌نگالێ دگه‌ل حكومه‌تا فيدرالا عيراقێ دێ به‌رده‌وام بن.


و. دانا محەمەد\n"سێ وتار لەبارەی تیۆری سێکسوالیتەوە"، کارێکی فرۆیدە لە ساڵی 1905 نوسراوە، تیایدا پەرە بە تیۆرەکەی دەدات لەبارەی سێکسوالیتەوە، بەتایبەت پەیوەندیی سێکسوالیتە بە مناڵییەوە [زاراوەی سێکسوالیتە، دەکەوێتە ئەودیوی مانەوەی وەچە و وەچەخستنەوە و بەکۆی ئەو دیاردانە دەوترێت کە لە ژێر دەربڕینێکی وەک (کاتیگۆرییە سێکسی- دەروونییەکاندا هاتوون). بۆیە سێکسوالیتە، بەواتای کارکردنی سێکسیی ئارەزووە نەستەکیەکان دێت]. فرۆید ئەم ئەم "سێ وتارە" بە دووەم گرنگترین وتار دادەنێت. بەدیدی خۆی، گرنگترین کاری، "لێکدانەوەی خەونەکان(ڕاڤەى خەون)"ـە. فرۆید لەپاش کارکردنی لەگەل ژنە نەخۆشەکان، ئەم تیۆرانەی پەرە پێداوە. زۆربەی ئەم ژنانە، بەگشتی بەدەست هیستریاوە دەیانناڵاند. سەمپتۆمەکانی هستریا، هێجگار جۆراوجۆر بوون. بۆنمونە سەمپتۆمەکانی ئیفلیجی و تێکچوونی خەو وەک سەمپتۆمی هیستری تەشخیس دەکرا. هەروابێتەوە، حاڵەتی دەروونپەشێوی و تێکچوونی میزاجی توندیشی دەگرتەوە. بەشێوەیەکی سەیر و سەرنجڕاکێش، یەکێک لە ڕێگا باوەکانی چارەسەرکردنی هستریا ئەوە بوو: دەبووایە پزیشک نەخۆشەکە بخاتە دۆخی ئۆرگازمەوە. ئەمە کاریگەرییەکی گەورەی لەسەر کارەکانی فرۆید هەبوو.\nفرۆید لەلایەن ژان-مارتن شارکۆتەوە سەرپەرشتی دەکرا کە پزیشکێکی دەروونیی بەناوبانگی ئەو سەردەمە بوو. یەکەم کەس بوو کە خەواندنی موگناتیسی بەکارهێنا بۆ چارەسەری ئەو نەخۆشانەی بە دەست هیستریا گیرۆدەبوون. لەگەڵ ئەوەشدا، دواتر فرۆید دەستبەرداری بەکارهێنانی خەواندنی موگناتیسی بوو، چونکە بۆی دەرکەت کە ناکارایە[لە هیپنۆتیزمدا، ئیگۆی نەخۆشەکە لاواز دەبێت، نەخۆش سەمپتۆمەکانی خۆی ناناسێت، ئیگۆ ناتوانێت کەناڵێک بدۆزێتەوە بۆ دەرکردنی چەپێنراوەکان]. سەرکەوتنەکانی خودی فرۆید لە خەریکبوونیەوە لەگەڵ نەخۆشییە دەروون-جەستەییەکانەوە دێن. ئەوەی دۆزییەوە کە ئەو سەمپتۆمانەی نەخۆشەکان ئەزموونیان دەکرد[مەبەستی لە هیستریایە] بەهۆی چەپاندنی ئارەزووە سێکسییەکان بوو. سەرەنجام، فرۆید گریمانەی ئەوەی کرد کە سەمپتۆمەکان بەوە چاک دەبنەوە کە چەپێنراوەکان بهێنرێنە نێو ئاگایی. کارەکانی فرۆید دژایەتییەکی زۆری نایەوە، بەتایبەت لە نێو گرووپە فێمێنیستییەکان. ئەوان کارەکانی فرۆید یان وەک سێکسیست تەماشا دەکرد. لەگەڵ ئەوەشدا، بە ئێستاشەوە، تیۆرە نوێیەکان لەبارەی سێکسوالیتەی مرۆڤەوە، سەرچاوەکەی دەگەرێتەوە بۆ تیۆرە بنەڕەتیەکانی فرۆید. نەیارەکانی وی، بەتایبەتی لەگەڵ زاراوەی ''نۆرماڵ'' هەست بە سوکایەتی دەکەن. ئەوان پێیان وایە ئەوەی نۆرماڵە پرسێکی سوبێکتیڤە و بۆیەش کارەکانی فرۆید ناتەواون. فرۆید سەرنجی ئەوەشی دابوو، ئەو کەسانەشی مەیلە سێکسییەکانیان ''نۆرماڵ''ـن، هێشتا نۆرماڵ نین. ئەو بانگەشەی ئەوەی دەکرد کە هیچ رەفتارێکی سێکسی نۆرماڵ[ئاسایی] بوونی نییە[میکانیزمە لادەرەکانی سێکسوالیتە، تا ئەو جێیانەشی لەگەڵ شتانێکدا تێکهەڵکێشدەبن کە بە سێکسوالیتەی ئاسایی دادەنرێن، ئەوا بە لادان دانانرێن. تەنیا ئەو کات بە لادان دادەنرێن کە بەتەواوی لە ئۆبێکتە سێکسییەکە ئامانجە سێکسییە گریمانکراوەکە جیاببنەوە]. لەبارەی کێشەی پیدۆفیلیا، فرۆید تێروانینێکی سەرنجڕاکێشی هەیە. وا وەسفی ئەم هەستە لادەرانە دەکات کە سەرچاوەکەیان دەگەڕێتەوە بۆ ترسان. بۆ نموونە ئەو ئاژەڵانەی کە ناتوانن جووتبن لەگەڵ ئاژەڵەکانی تر، (بێبەشبوونە سێکسیی)ـەکەیان، لەسەر ئاژەڵە بچووکەکان خالیدەکەنەوە [مەبەستی فرۆید ئەوەیە کە ریشەی ترسان لە بێبەشبوونی سێکسی، لە پرۆسەی پەرەسەندنەوە بۆ مرۆڤ بەجێماوە، لێرە رەهەندە داروینییەکەی فرۆید دەردەکەوێت]. بەم جۆرە، فرۆید پێیوابوو کە پیدۆفیلیا، زگماکی نییە بەڵکو لە ترسەوە گەشەدەکات.\nسەرباری کەموکوڕییەکانی، فرۆید هەندێ خاڵی گرنگی پێشکەشکردووە. ئەم کارەی بەپێی سێکسناسەکانـی سەردەمی خۆی داڕشتووە. فرۆید تیۆرییەکانیان دەخوێنێتەوە و دەیانپشکنێت، پێشئەوەی تیۆری خۆی ئامادەبکات [واتە فاکتە بایلۆژییەکان وەردەگرێت و دەیخاتە نێو سیستەمە میتاسایکۆلۆژیەکەی وماهیەتە تیۆرییەکانی سێکسوالیتە هەڵدەکۆڵیت]. یەکەم بەشی دەقەکەی تەرخانە بۆ لێکۆڵینەوەی ئەو ڕەفتارە سێکسیانەی ''نۆرماڵ'' نین. فرۆید تێبینی ژمارەیەک مەیلی سێکسی جیاوازی کردبوو، وەک مەیلی هاوڕەگەزخوازی و جووترەگەزخوازی. فرۆید پێیوابوو، هەندێ کەس لەوکاتەوەی لەدایکبوون ئەم مەیلەیان هەیە[فرۆید دەڵێت هەمووکەس وەک جووت رەگەزخواز لەدایکدەبێت، چونکە سێکس یەک سەرچاوەی ورووژانی نییە لە لەشدا، سێکس لە هەموو ناوچەکانی لەشدایە و بەسەر پاڵنەری جیاواز دابەشبووە وەک وەچەخستنەوە، (سەیرکردن، لەمس و دەستلێدان، لێسانەوە)، مرۆڤخۆری. هەربۆیەشە بێشوومار بابەتی ئارەزووی هەیە. ئەوە لە گرێی ئۆدییپدایە کە ئارەزووی مناڵ بەر هەمووارکردنەوە و سانسۆر دەکەوێت. هەر ناوچەیەکی سێکسی لە لەشی مرۆڤ] هەندێکی تریش، ئەم حاڵەتەیان تیا پەرەدەسێنێت بەهۆی هۆکارێکی دیاریکراو[مەبەست لە ڕووداوی گرێی ئۆدیپە، تێیدا زنجیرەیەک هاوشووناسبوونی فەنتازی لە مناڵی کچ و کوڕ ڕوودەدات و دەبێتە هۆکاری ئاراستە جیاوازەکانی سێکسوالیتە، لە هاورەگەزخوازیدا، مناڵ هێندە لەگەڵ رەگەزی پێچەوانەی خۆی هاوشوناس دەبێت، هەمان بابەتی ئارەزووی ئەو دەکاتە بابەتی ئارەزووی].\nفرۆید یەکەم کەس بووە، بە وردی وەسفی چۆنیەتی ئەزموونکردنی چێژوەرگرتنی سێکسی لە منداڵدا کردووە. وا وەسفیدەکات کە مناڵ ئەزموونی چێژوەرگرتن دەکات، بەهۆی پرۆسەیەکی میکانیکییەوە وەک فرێدانە هەوا[پرۆسە میکانیکییەکەی چێژوەرگرتن بەهۆی بەرکەوتن بە لینجە پەردەی ئەندامەکانی لەشەوە درووستدەبێت]. ئەو دەیوت: ئەو هەستکردن بە دامرکاندنەوەی کە لە پاش هەستکردن بەترسەوە درووستدەبێت، دەبێتە سەرچاوەیەکی بەهێزی چێژی سێکسی[ بەپێی فرۆید، چێژ بریتییە لە دامرکاندن و نەهێشتنی گرژی، ترسیش هۆکاری گرژییە]. هەر لەم دەقە، فرۆید پێشنیاری ئەوەیکرد کە مندال ناوچەی ورووژێنەری تایبەتی هەیە بۆ چێژوەرگرتنی سێکسی. بۆ نموونە پەنجە مژین لە پێناو چێژی سێکسی. هەروەها ئەو گریمانەی خستەڕوو، کە ناوچەی کۆم، دەکرێت بگۆڕێت بۆ ناوچەیەک بۆ چێژوەرگرتنی سێکسی، کاتێک مناڵ بە فشارخستنە سەری چێژی لێوەردەگرێت. لە لێکدانەوەکەی لەبارەی قۆناغەکانی گەشەکردنی سێکسی منداڵ، فرۆید بانگەشەی ئەوەی دەکرد کە یەکەم قۆناغ[ قۆنا‌غی دەم] سەلمێنەری فزووڵیی مناڵە. مناڵی کوڕ پرسیار دەکات بۆچی بەشێوەیەکی جیاواز لە کچ درووستبووە. هەروەها گریمانەی ئەوەشی کرد، کاتێک کچ بۆی دەردەکەوێت کە زەکەری هەڵنەتۆقیوە، هەستێکی بۆ درووستدەبێت، فرۆید پێی دەڵێت ''ئیرەیی سێکسیی''[ پێدەچێت کاتێک هەر ژنێک ئەم قسەیە ببیستێت. یەکسەر بیر دەکاتەوە و دەڵێت ئەی بۆ بیرم نایەت کە هەستێکی وام هەبووبێ، دیارە کە بیرە چەپێنراوەکان وا بە ئاسانی نایەتەوە بیری مرۆڤ، نەست، لەرێی میکانیزمەکانی بەرگری وەک (چەپاندن، نکۆڵی) پێش ئەزموونکردنی ئاگایانەی شتەکان، دەکەوێت، بەڵام شوێنەوارەکانی بەشێوەیەکی سیمبولیانە و پێچەڵپێچ لە خەونەکان و رەفتارەکانی ژیانی رۆژانە دەردەکەوێت]. فرۆید پێی وابوو، ئەم گەشەکردنە سەرەتایانەی ژیانی منداڵ، کاریگەریەکی گەورە لە ژیانی داهاتووی جێدەهێلێت. بەوتەی فرۆید، مناڵی کوڕ، ترسی بۆ درووستدەبێت لەبەرامبەر باوکیدا، هەر بۆیە لەرێی لاسایکردنەوەی هەوڵی بەدەستهێنانی رەزامەندی باوکی دەدات. ئەم ترسە، ترسە لە خەسان[لای فرۆید چەمکەکە گەڵێک تیۆرییتر و ئاڵۆزترە و گەرچی ئاماژە بۆ نەبوونی زەکەر دەکات وەک گرێیەک، کەچی لەسەرتاپای ژیانی مرۆڤدا دەبێتە میتافۆرێکی زیندوو بۆ هەموو لەدەستدان و نوقسانی و کورتهێنانێک]. بەپێی فرۆید، ئەم ترسە بەهۆی ئارەزووی سێکسیانە بۆ دایک دێتەئاراوە. هەروابێتەوە، وایشی دادەنێت کە پەردەهەڵماڵینی لەسەر هەبوونی زەکەر، دەبێتە ڕەگوڕیشەی (ژنبێزی). بەوتەی فرۆید، کاتێک کوڕ بۆی دەردەکەوێت. رەگەزی بەرامبەر زەکەری نییە، لەمە بەدواوە، بەشێوەیەک لەژن دەڕوانێت، وەک ئەوەی لە ئاستی پیاودا کەمتر بن. فرۆید لەو باوەڕەدابوو، دواتر ئەم هەستکردنە نامێنێت، بەڵام هەمیسان لە دەمی باڵغبووندا دەردەکەوێتەوە. لەم قۆناغەدا، ئارەزووە سێکسییەکان و پەیوەندیە سۆزدارییەکانی مرۆڤ، لە قۆناغە سەرەتاییەکانی گەشەی[سێکسی دەروونی] هەڵژەنراوە. یەکێک لە توندترین دەربرینەکانی فرۆید، ئەوەیە کە ئارەزووی عەقڵانییەت، سەرچاوەکەی پاڵنەرە سێکسییەکانە[مەبەست لە بڵندبوونەوەی لیبیدۆی مرۆڤە، عەقڵانییەتیش، خزمەت بە مانەوە و گەشەکردنی ئابووریە دەروونییەکەی مرۆڤ دەکات کە ڕیشەیەکی سێکسییانەی هەیە، ئەوەش لەرێی رێکخستنەوەی ئابوورییە دەروونییەکەی مرۆڤ لە نێو کەلتووردا فەراهەم دەبێت. مۆدێرنەش، فاکتێکە بۆ ئەم تێرونینە]. هەروابێتەوە، ئەم دەقە، پرسی سادۆماسۆشیزم، بەسەر دەکاتەوە. فرۆید ڕوونی کردۆتەوە کە ڕەگوڕیشەی پاڵنەری شەڕەنگێزی لای پیاوان، لە ئارەزووی جووتبووندا قەتیس نابێت. هەروەها ڕوونیشیکردۆتەوە کە پیاوان ملکەچی پاڵنەرێکی سامناکن بۆ کۆنترۆڵکردنی ژنان، لە هەموو ڕوویەکەوە. تێبینی ئەوەشی کردبوو، ئەم ڕەفتارە لای زۆربەی پیاوان باوە. بەڵام، بەئاستی جیاواز لە پیاواندا کارایە[مەبەستی لە پاڵنەری باڵادەستییە کە لە هەردوو رەگەزدا کارایە، فرۆید لە چەند شوێنێک ئاماژەی پێکردووە و وەک بەشێک لە (پاڵنەری مەرگ)ـی داناوە].\nتیۆرە بنەڕەتییەکانی فرۆید، زیاد لە سەدەیەکە، خوێندنەوەی بۆ دەکرێت. پێشکەوتنی زۆری پێشکەش بە خەڵکی سەردەمەکەی کرد. بۆ نموونە، ئەوەی خەڵکی بە لادانی سێکسی دەیانبینی، ئەو بە ئارگومێنت، بۆی ڕوونکردینەوە کە سرووشتی سێکسوالیتە خۆی لادانە [سێکسوالیتەی مرۆی، لادان و چەوترەوییەکی پارادۆکسە لە نۆرمێک بوونی نییە. پاڵنەرەکان، هەر لە سەرەتاوە پارچە پارچە، بەشەکی، پارچەکی، بێ ئامانجن و جودان لە ئۆبێکتەکەیان]. لە جەوهەردا، فرۆید ئاڵنگاری ئەو بیرۆکەیەی دەکرد کە هەموو ئارەزووە سێکسییەکان، ئارەزوویەکی بایلۆژین بۆ جووتبوون[زۆرکەس پێیانوایە رادیکالیزمی دەروونشیکاری(بەتایبەتی هینەی فرۆید)، رادیکالیزمی سێکسە. بەڵام بەپێی زۆپانچیچ شتەکە بەو جۆرە نیە، بەڵکو رادیکاڵیزمی پاڵنەرە. ئەوە پاڵنەرە کە لە ڕیشەوە دەبزوێت نەک سێکس، سێکس خۆی خەسڵەتێکی دواتر و دووەمینی پاڵنەرە، ئیمکانێکە لە پاڵنەر دەکەوێتەوە. سێکس جۆرێک لە پینەکردنی دواتری پاڵنەرەکانە، بۆیە سێکس دەکەوێتە پێگەی دووەمەوە و نابێتە ڕیشە، ئەو بێ نۆرمیەی دەکەوێتە پێش سێکسەوە بریتییە لە پاڵنەر]. لێرەدا دژیەکیەک لە سروشتی کارەکانی فرۆید دەبینرێت. گەرچی بەڕوونی وەسفی گەشەی سێکسوالیتەی کردووە بەجۆرێک جودایە لە ئارەزووی جووتبوون، کەچی هێشتا هەر وەکو لادان دەیبینی. هەروابێتەوە، فرۆید سێکسوالیتەی وەک شلۆک دەبینی نەک وەک جێگیر، هەر بۆیە بەدرێژای ژیانی مرۆڤ گەشە دەکات [فرۆید سێکسوالیتەی مرۆڤی وەک کێشەیەک دۆزییەوە کە پێوەیستی بە ڕوونکردنەوەیە، نەک وەک شتێک کە سەرەنجام بەهۆیەوە هەر کێشەیەک(ـی تر) ڕوونکەینەوە]. لەم پوختە باسەدا، ئاشکرایە ئەم خاڵە زەینی فرۆیدی مژووڵ کردبوو: بەرەوپێشچوونی مرۆڤەکان بە لەبەرچاوگرتنی ڕیشە سێکسوالیتەکەی. سەرەرای ئەوەش کارەکانی گرنگیەکی بەرچاوی هەبوو. بۆ نموونە، داکۆکی دەکرد لە بەستنەوەی سەرهەڵدانی یەکتاپەرستی، و هەژموونە بەهێزەکەی ئەوسای، بە گەشەی سێکسیی دەروونی، [مەبەستی لە پێنج قۆناغەکەی گەشەی سێکسی دەروونیە کە لە لەدایکبوونەوە دەستپێدەکات تا هەرزەکاری]. سەرباری ئەمەش، فرۆید ئەو ئاسانییەی کە بەهۆیەوە پیاوە بەهێزەکانی زۆربەی وڵاتانی ئەوسا بە ئۆتۆریتەی ڕەها حوکمیان دەکرد، دەداتە پاڵ پێشکەوتنی سێکسوالیتەی مرۆڤ. کارەکەی فرۆید لەسەردەمی خۆی و تاوەکو ئەمرۆش هەر هەراسازە. لەگەڵ هەمو ئەوانەش، بەشداریی فرۆید لە دەروونشیکاریی مۆدێرندا، حاشاهەڵنەگرە.\n فەرهەنگی شرۆڤەیی فرۆید، ئا و و. وەلید عومەر, ڕةهەند ٢٠٢١\n دەروونشیکاری بۆ؟(ئەلێنکا زوپانچیچ) وەرگێرانی: وەلید عومەر, ڕەهەند ٢٠٢٠\n سەرچاوە: دەروونشیکاری بۆ، وەرگێرانی: وەلید عومەر\n Castration fear of\n هەمان (فەرهەنگی شرۆڤەیی فرۆید)\n هەمان (دەروونشیکاری بۆ؟)


گەلۆ ئەو کەسێ پەکەکێ ژ بۆ زڤرینا خوەیا د نیڤا رێکێ دا دەستنیشان کری ئانکو قادر خۆرانی کییە ؟ - دارکا مازی\nگەلۆ ئەو کەسێ پەکەکێ ژ بۆ زڤرینا خوەیا د نیڤا رێکێ دا دەستنیشان کری ئانکو قادر خۆرانی کییە ؟\nئەو ئێرشا پەکەکێ یا ل ھەرێما مەتینا، کو د ئەنجامێ دە 5 پێشمەرگە شەھید ب بوون، ژ لایێ رایا گشتی یا ناڤخوەیی و بیانی ڤە راستی بەرتەکێن مەزن ھات. پەکەکێ پشتی ڤێ ئێرشا نەیاری دیت کو گەر ئەو ب فەرمی قەبوول بکەن دێ ژ بۆ وان گەلەک نەباش بیت لەوما ژی ژ ڤێ بریارا خوە ژ نیشکەکێ ڤە د نیڤا رێکێ دا زڤری.\nکەسێن پەکەکێ وەکو مستەفا قەراسوویێ کو دخوازیت شەرێ پێشمەرگە بکەت ژی، د بێژیت “مە ل پێشمەرگە نەخستییە.” ئەو ئیدیعا دکەن کو زریپووشا پێشمەرگە ژ ھەوا ڤە ب فروکێن F16 ھاتییە لێدان. لێبەلێ، د ڤەکۆلینێن ل سەر ترۆمبێلێ ھاتیە کرن دا، دیار بوو کو هیچ شۆپا گولەیەیان د ترۆمبێلێ دا نە ھاتە دیتن. دییار بوو کو ئێریش ب مۆشەکا تیپا کۆرنەت ھاتیە کرن. سەرەرای ڤێ یەکێ، ژ بۆ کو کارڤەدانێن رایا گشتی یا کوردان بدەنە سەکناندن پەکەکە ب داخویانیێن وەکی “ترۆمبێل ژ ئاسمانی ڤە ھاتیە لیدان، مە لێ نەدایە” ب ڤی رەنگی خواست سەرێ کوردان تەڤلیھەڤ بکەت. ژ بۆ کو ڤێ سیناریۆیێ ل سەر مالپەرێن مەدیایی بکار بینیت “سەنەمێن مژارێ” بکار ئینان. ئەڤ کەسە وەکی پسپۆرێن مژارێ هاتنە دەستنیشان کرن و ئەرکێن خەیالی ژ بۆ وان هاتنە دایین. گەلەک جاران، کەسێن کو مەدیایا پەکەکێ وەکی ھونەرمەندێن باشوورێ کوردستانێ دەرتێخنە پێش چاڤ ئەو کەسن کو د جڤاکا باشوور دا کەس وان ناس ناکەت. یەک ژ وان کەسان ژی ئەوە یێ کو مەدیایا پەکەکێ وی وەکو “فەرماندارێ پێشمەرگە قادر خۆرانی” پێناسە کری. خۆرانی ژی داخویانیەک بەلاڤ کر و گۆت، “ئەڤ ترۆمبێلە ب چەکێ F35 ھاتییە لێدان”\nقادر خۆرانی کییە؟\nقادر خۆرانی ئەندامەکێ ئاستا ژێرین یێ سازییا ئیستاخباراتا ئێکەتیێ یا ب ناڤێ زانیاری یە. لێبەلێ، ژ بۆ کو ناسنامەیا خوەیا ئیستیخباراتێ ڤەشێریت، ئەو ژی بەشداری ھێزێن لەشکەری یێن گرێدایی پۆلات جەنگی دبیت. قادر خۆرانی دەما کو پۆلات شێخ جەنگی چوویی سەردانا کۆبانێ وەکو پاساوان د گەل وی دا چوو بوو. ئەو د ھەمان دەمێ دا بەشداری دانووستاندنێن ئاستا ژێرییێن تەکنیکی، د ناڤبەرا پەکەکێ و ئیستخباراتا یەنەکێ زانیاری دا ژی دبیت.\nئانکو، خۆرانی نە پسپۆرەکێ شەری و ئاموورێن شەری یە، لێ پەکەکێ ئەو ژ بۆ ڤێ مژارێ وەکو لەیستکڤان بکار ئینا. خۆرانی نە پسپۆرێ چەکێن شەری یە و نە ژی ل وێ دەڤەرا بوویەر لێ روودای بوو. پەکەکێ ژ بوو ڤێ مژارا ب ڤی رادەی گرنگ ئەڤ دۆستێ خوە یێ ئەندامێ زانیاری وەکی چاڤدێرێ لەشکەر بکار ئینا. گۆتنەک ھەیە دبێژیت “شاھدێ رووڤی، کوریا وی یە.”\nپەکەکە بۆچی نەچار ما کو د نیڤا رێکێ دا بزڤریتەڤە؟\nبەریا ھەر تشتی، پەکەکە ژ کارڤەدانێن جڤاکی و سیاسی گەلەک ترسییا. لێ یەک ژ سەدەمێن کو پەکەکێ گاڤەک پاشڤە هاڤێتی داخویانیا سەرۆک بارزانی بوو. پەکەکێ ب خوە ژی دزانیت کو ھەکە ئیرۆ ئەو ل چیایێن بەھدینان پاریەکی نانی دخوون، ئەڤە ژ بەر ھەلوەست و تەحەموولا سەرۆک بارزانییە. هەرچەند کو مەسعوود بارزانی سەرۆکێ پارتی بیت ژی، لێبەلێ ئەو وەکو “برایێ مەزن و ستارگەھەکێ کو ھەموو کورد خوە دسپێرنێ” ئەرکدار دبیت. ھەموو ئیستیفزاز و یاریێن پەکەکێ ب ڤێ ھەلوەستا خوەیا دێرین ڤالا دەرتێخیت. گەر پەکەکێ ھەیا نها ل باشوور ب رحەتی دگەریت و کار دکەت، ئەڤە ژ بەر رۆلا سەرۆک بارزانی یە وەکی “برایێ مەزنێ کو حەتا پەکەکێ ژی خوە سپارتییێ’ یێن کو ڤێ راستییێ باش دزانن پەکەکە و موراد قەرەیلان بخوە نە. لێ پەکەکێ ژ بۆ کو ڤێ راستییێ بڤەشێریت ب بەردەوامی بۆردومانا دەزەنفۆرماسیۆنێ ” زانیاریێن نەراست یێن کو تێنە بەلاڤکرن داکو مرۆڤ پێ بێتە خاپاندن یان وەک پرۆپاگاندا بێتە بکارئانین” د مەدیایێ دا بکار تینیت.\nھەڤکارییا باسکێ لاھۆر جەنگی ژ بۆ دەزەنفۆرماسیۆنا پەکەکێ\nژ بەر ڤێ یەکێ، یەنەکێ و پەکەکێ د ناڤا پارڤەکرنەکا دەزەنفۆرماسیۆنێ دا نە. یەنەکێ ژ بۆ پەکەکێ سەنەمێن مژارێ پەیدا دکەت. ئانکو، یەنەکە کەسێن کو د بەرژەوەندییێن پەکەکێ دا داخویانیان ددەت بەرچاڤ دکەت. ھەر وەھا، یەنەکە د چاپەمەنیا خوە دا ژ بۆ کو مەدیایا پەکەکێ بکار بینیت نووچەیا چێدکەت و خوە وەکی چاڤکانی نشان ددەت.\nمیناک، د ناڤبەرا مەدیا پەکەکێ و یەنەکێ دا پارڤەکرنەک ژ بۆ مژارا برینا دارستانێن سنۆری ژی گەلەک ب زەلالی دیار دبوو. د راگەھاندنا پەکەکێ دا نووچەیەک وەکی “سەرقۆنسۆلێ ترکیایێ ل ھەولێرێ، هاکان قاراچای، دا خویا کرن کو وان دەڤەرێن تێدا دارێن دارستانێ برینە ژ پەدەکێ کرینە”. ل گۆری نووچەیێ، نێچیرڤان بارزانی ئەردێن ل سەر سنۆرێ باکور و باشوور فرۆتبنە ترکیا. ژبەر ڤێ یەکێ ژی ترکان رێک ل ڤان دەڤەران چێکرن. پەکەکێ ئەڤ نووچەیا درەو ژ مەدیایا لاھۆر شێخ جەنگی وەرگرت. ئانکو پەکەکێ ئەڤ نووچە وەک چاڤکانی ژ رادیۆیەکا ب ناڤێ پۆلەتک پرێس وەرگرت. ناڤەندا وەشانا رادیۆیێ ل سلێمانیێ یە و لاھۆر پشتەڤانیا وێ دکە. بنگەھا نووچەیێ تونە. لێ ل باشوور، رادیۆیەک کو % ١ مرۆڤ ژی لێ گوھداری ناکن نووچەیێن دەزەنفۆرماسیۆنێ بەلاڤ دکەت. چاپەمەنیا پەکەکێ ژی ڤان نووچەیا مەزنتر دکەت و دکەتە رۆژەڤا ھەموو کوردان، و ب ڤی رەنگی دژمناھیا ل دژی باشوورێ کوردستانێ دئافرینیت.\nووسا دیارە کو ل دژی باشوورێ کوردستانێ خەباتێن دەزەنفۆرماسیۆنێ گەلەک پێتر د ناڤبەرا دەزگەھێن راگەھاندنا پەکەکێ و لاھۆر جەنگی دا دێ هێنە کرن و مەشاندن.


كۆنفرانسی نێوده‌وڵه‌تی عێراق به‌ڵێنی به پشتگیری گشتی داوه, به‌ڵام هیچ جۆره په‌یمانێكی دیاریكراوی نه‌داوه\nله كۆنفرانسی نێوده‌وڵه‌تی تایبه‌ت به عێراق، كه له بروكسڵ به‌ڕێوه ده‌چێت، پشتیوانی له پلانه‌كانی به‌غدا كراوه بۆ چاك كردنی ڕه‌وشی ئاسایش و بنیاتنانی ئابووری و به‌ره‌وپێشبردنی پرۆسه‌ی سیاسی. به‌ڵام هیچ په‌یمانێكی دیاریكراویان نه‌داوه.\nكاربه‌ده‌ستانی زیاتر له 80 ووڵات و ڕێكخراوی نێوده‌وڵه‌تی به‌شدارییان له‌و كۆبوونه‌وه یه‌ك ڕۆژییه‌دا كردووه. شانده‌كان داوای هاریكاری ووڵاتانی درواسێی عێراق و كۆمه‌ڵگای نێونه‌ته‌وه‌یی ده‌كه‌ن تاوه‌كو له ڕووبه‌ڕووبوونه‌وه‌ی یاخیبوان و بونیاتنانی دیموكراسی یارمه‌تی عێراق بده‌ن.\nدوێنێ چوارشه‌ممه، خانم كۆنده‌لیزا رایس وه‌زیری ده‌ره‌وه‌ی ووڵاته یه‌كگرتووه‌كانی ئه‌مریكا گوتی ده‌بێت حكومه‌تی عێراقی به به‌رده‌وامی ده‌رگای بۆ ئه‌و كه‌سانه كراوه بێت كه دژایه‌تی توندوتیژی ده‌كه‌ن. خانم رایسیش له‌م تێبینیه‌یدا مه‌به‌ستی له سوننیه‌كان بووه كه به‌شداری هه‌ڵبژاردنه په‌رله‌مانیه‌كانیان نه‌كرد.\nهوشیار زێباری وه‌زیری ده‌ره‌وه‌ی عێراق داوای له ووڵاتان كرد به په‌یمانی پێشوویان بۆ یارمه‌تیدانی عێراق پابه‌ند بن. هه‌روه‌ها داوای له ووڵاتانی دراوسێ كرد، ڕێگه له چوونه ژووره‌وه‌ی یاخیبوان بۆ ناو عێراق بگرن.


یاسا نوێکانی کۆچ ڕەخنەی تووندی لێگیراوە - Radio Sweden Kurdish - رادیۆی سوید Radyoya Swêdê | Sveriges Radio\nبڵاو کرایه‌وه onsdag 9 mars 2016 kl 10.56\nیاسا نوێکانی تایبەت بە کۆچ و پەنابەری کە حوکوومەت وەک پرسیارنامە ناردبووی بۆ دەستگە و لایەنە پەیوەندیدارەکان، ڕەخنەی تووندی لێگیراوە.\nسبەینێ ماوەی هەڵسەنگاندنی یاسا نوێکانی کۆچ تەواو دەبێت، ڕۆژنامەی (Dagens Nyheter) هەندێک لەو ڕەخنانەی کۆکردۆتەوە کە لەو یاسا نوێیانەی تایبەت بە پەنابەری و کۆچ کراوون.\nبە پێی ئەو یاسا نوێیانەی حوکوومەت پێشنیازی کردوون بۆ نموونە سنووردارکردنی ماوەی مافی مانەوە لە سویددا، واتا مۆڵەت یاخود ئیقامەی کاتی دەدرێتە پەنابەران، بۆ ماوەی سێ ساڵ، لەدوای ئەو سێ ساڵە ئەگەری نوێکردنەوەی ئیقامەکە هەیە بەڵام دیسان کاتیی دەبێت. مافی هێنانی خێزان و مناڵ یەکجار سنووردار بکرێت، واتا ژمارەیەکی زۆر لە پەنابەران بۆیان نییە خێزان و مندالەکانیان بهێننە سوید.\nئەم یاسایانە وا پێشنیاز کراوە کە بۆ ماوەی سێ ساڵ لە 31 ی مانگی ماییەوە کاری پێ بکرێت. بەڵام لە پراکتیکدا لە کۆتایی مانگی نۆڤەمبەری ساڵی رابردووەوە پەیڕەو کراوە و هەموو ئەو پەنابەرانە دەگرێتەوە کە لەماوەی پاییزی رابوردووەوە هاتوونەتە سوید.\nژمارەیەک لەو دەستگە و لایەنە پەیوەندیدارانەی کە ئەو یاسایانەیان بۆ هەڵسەنگاندن لابووە دەڵێن ئەو یاسایانە گورزێکی تووند بە تایبەت لە منداڵ دەدات، مۆڵەتی کاتیی لە بەرژەوەندی منداڵ نییە و نوێنەرایەتیی پرسی منداڵان (Barnombudsmannen) ئەو یاسایانە بە دژەمنداڵ ناو دەبات.\nسەندیکای ئەکادێمییەکان رەخنەی تووند دەگرن و بەڕێوەبەری سیاسەتی کۆمەڵایەتی ئورسولا باریە دەڵێت ئەو پێشنیازەیاسایانەی حوکوومەت زۆر خراپن، مەترسی ئەوەش هەیە ئەم یاسایانە روانگە و تێگەشتنی خەڵکی بۆ سوید بگۆڕێت، کە سوید ولاتێکی کراوە و پارێزەری مافەکانی مرۆڤە و خەڵکی مافی پەنابەریی تێدا وەردەگرن، پەنابەران دەبێت کاتێک دێنە سوید هەلومەرجی گونجاویان بۆ بڕەخسێنرێت تا بتوانن لەو کۆمەڵگە نوێیەدا بگونجێن و ڕەگ داکووتن.\nئامنێستیش هۆشدارییان داوە کە یاسای تایبەت بە مافی کۆکردنەوەی خێزان ژن و منداڵ لێی زەرەرمەند دەبن، هەر ئەو یاسایە وا دەکات کە ژن و منداڵی ئەو پیاوانەی لە سوید ئیقامەیان وەرگرتووە ڕێگای مەترسیدار بگرنە بەر تا پێک بگەنەوە. بۆ نموونە هەندێک ژن کە ناتوانن پارەی قاچاخچی بدەن ناچار دەکرێن لەشی خۆیان بفرۆشن.\nلایەنێکی دیکەی ڕەخنەگر سەندیکای کارمەندان (TCO och Saco) یە کە دەڵێن ئەو یاسا نوێیانەی پەنابەری دەبنە بەربەست لەبەردەم پرۆسەی هاوگونجی و تەواو دژی ئەو لێکۆڵینەوانەن کە سەلماندوویانە چی باشە بۆ هاوگونجی و نیشتەجێبوون لە وڵاتێکی نوێدا.\nبۆ نموونە کەسی تازەهاتوو بەزەحمەت دەتوانێ بخوێنێت، چونکە کاتێک دەزانن تەنها کار دەیانگەیەنێتە مۆڵەتی مانەوەی هەمیشەیی، روو لەکاری ئاسان دەکەن دوور لە پاشخانی خوێندن و کارامەییان، بەوشێوەیە ئەوانیش فرسەتی کار لە کەسانی دیکە دەگرن.\nیاسا نوێکانی تایبەت بە کۆچ و پەنابەری ئەمانەن:


ئەتککردنی منداڵان – chawyxelk.org\nخراپ مامەڵەکردنی منداڵان لەڕووی سێکسییەوە یان ئەتککردنیان دیاردەیەکی بەربڵاوە، بەپێی ئامارەجیهانی یەکان هەر ١ لە ٢٠ منداڵ تووشی دەبن،کوڕو کچ هەمان ڕێژەی تووشبونیان هەیە، بەڵام لەکچان بڵاوترە، زۆربەی جار دەست درێژیکار کەسی نزیکی منداڵەکەیە و لەماڵی منداڵەکە یان ماڵی دەست درێژی کار ڕوودەدات.\n١: بەدەست هێنانی وێنەی ڕووتی منداڵان.\n٢: ڕووت کردنەوەی بەزۆرە ملێ، یان بەزۆر هاندان بۆ دەست پەڕلێدان.\n٣: ئەنجامدانی کرداری سێکسی لەبەرچاوی منداڵان یان سەیرکردنی وێنەی ڕووت.\n٤: باسکردن، دابەزاندن، سەیرکردن، بڵاوکردنەوەی وێنەی سێکسی منداڵان.\n٥: هاندانی منداڵان بۆئەنجامدانی کردە سێکسییەکان لەبەردەم کامێرا لە ڕێگەی ئینتەرنێتەوە.\n٦: دەست بردن بۆشوێنە هەستیارەکانی منداڵان بەپۆشاکەوە یان بەڕووتی.\n٧: ئەنجامدانی کردەسێکسییەکان.\nکێشەی سەرەکی لەم بابەتە بریتی یەلەوەی منداڵان دەترسن بدوێن کاتێک تووشی ئەوحاڵەتە دەبن. ترس لەوەی باوەڕیان پێ نەکرێت یان هەڕەشەیان لێکراوە یاخود هەست بەتاوان دەکەن و وادەزانن خەتابارن.\n١:گۆڕانی ڕەفتار؛ لەوانەیەمنداڵان توندوتیژ دەرکەون، داببڕێت لەڕووی کۆمەڵایەتی یەوە، تووشی تێکچوونی خەو یان خۆتەڕکردن ببن.\n٢:خۆبەدوورگرتن لەدەست درێژیکاران؛ لەوانەیە منداڵان خۆیان بەدووربگرن یان بترسن لە هەندێک کەسی دیاریکراو.\n٣: دەربڕینە سێکسی یەکان؛ منداڵان ڕەفتاری سێکسی یان وشەی سێکسی نەشیاو بەکاردەهێنن.\n٤: زیانی جەستەیی؛ سوور بونەوە، برینداربوون، یان هەوکردنی شوێنەهەستیارەکانی منداڵەکە یان هەندێکجار دووگیان بوون.\n٥: دابەزینی ئاستی خوێندن و کێشە لەخوێندنگەدا.\n٦:ئاماژە پێکردن؛ منداڵان لەوانەیە بەشێوەیەکی ناڕاستەوخۆ ئاماژە بە ئەتککردنەکە بکەن.\nئەومنداڵانەی لەڕابردوودا قوربانی دەست درێژی بوون ئەگەری زۆرە جارێکی تر ببنەوە قوربانی، منداڵانی خاوەن پێداویستی تایبەت، ئەوخێزانانەی منداڵەکانیان فەرامۆش کردووە یان ئەومنداڵانەی بەبێ سەرپەرشتی سەیری ئیتەرنێت دەکەن.\nلەڕووی دەروونییەوە لەداهاتوودا تووشی خەمۆکی، جۆرەکانی دڵەڕاوکێ، زەبری دەروونی، پەشێوییەکانی خواردن، خۆکوشتن….هتد دەبن.\nکاتێک منداڵان باسی کێشەیەکی لەو جۆرەدەکەن باشتر وایە بەئاگایییەوە گوێیان بۆبگیرێت، قسەکانیان بەهەند وەربگیرێت، تۆمەتبارنەکرێن بەدرۆ و قسەهەڵبەستن.\nبڕیاری شکات کردن یان نەکردن دەگەڕێتەوە بۆخانەوادەکە، پێویستە باوان خۆشەویستی و پارێزگاری بەمنداڵەکە ببەخشن وهەر زوو بگەیەنرێتە لای کەسانی پسپۆر بۆ وەرگرتنی ڕێنمایی سەبارەت بەچۆنییەتی ڕەفتارکردن لەگەڵ منداڵەکە.\nپێویستە باوان زیاتر لەمنداڵەکانیان نزیک بن و بایەخیان پێ بدەن، بەشێوەیەک پەروەردەبکرێن تاکو هیچ شتێکیان لێ نەشارێتەوەو هەمووکێشەیەکیان لاباس بکات\nئامادەکردنی: د.لاڤە دارا علی/پسپۆری نەخۆشی یەدەروونی یەکان


''پەتاکەی'' تونس لە کوردستان هەیە؟!\nهەمان قەیرانە ئابوورییەکەی تونس لە کوردستانیش لەبەرچاوە: گرانی شێتانەی بازاڕ، بێکاری، گەندەڵی، دەستگرتنی بەرپرسەکان و بازنە تەسکەکانی دەوروبەریان بەسەر دەمارە سەرەکییەکانی ژیانی ئابووری و ئیداری لەچوارچێوەی (بازاڕی ئازاد).\nئەمە زۆر بە خراپی بەسەر بژێوی زۆربەی هاوڵاتیان شکاوتەوەو زۆرێک ناچارکراون لە هەژاری یان لە خوارەوەی ئاستی هەژاری و لەسەر قەرز بژێن و نەفرەت لە رەنگ زەرکردنیان بکەن. هیچ بەدووری نەزانن بارودۆخەکەی کوردستانیش بگاتە ئاستی ئەو وڵاتە و بەرپرسەکان رووبەڕووی هەمان چارەنووسی (بن عەلی) ببن.\nبەرپرسەکان گوێ لە موستەشارە زگتێرەکانی دەوروبەریان دەگرن کە بەخۆشییەوە شانیان بۆ دەتەکێنن، بەڵام راستییە پەتییەکانیان لێ دەشارنەوە و لەگەلیدا وێنەی گەورە وپانوپۆڕەکانیان لە ئیدارە، قوتابخانە و لەسەر شەقامەکان بەرزڕادەگرن.\nلەوانەیە بڕوا نەکەن، بەڵام هەژاری و نەگبەتی و بێ هیوایی هیچ ناناسێ و پێش ئەوەی بارودۆخەکە وەک تونس ئاڵۆز ببێت، هێشتا دەتوانن لا لەم چەند خاڵانەی خوارەوە بکەن:\n1- کار لەسەر درزی زۆر قووڵی جیاوازی چینایەتی بکەن.\n2- نرخی کاڵای بازاڕە زۆر کافر، بێڕەحم، مەلعون و کەرامەت شکێنەکەتان، هەرزان بکەن!\nمن وتم و ئێوەش ببیستن، هیوادارم وانەبێت!


تورکیاو پارتی‌و پەکەکە ٥- ٦\nئەردۆگان: داگیر ئەکەم و دیمۆگرافیا ئەگۆڕم!\nئەردۆگان بە بەرچاوی دنیاوە تاوانی گۆڕینی دیمۆگرافیای لە عەفرین جێبەجێ کردوە و بەردەوامیشە/ (1).\nرێژەی دانیشتوانی کورد لە ناو شاری عەفرین و دەوروبەری، پێش داگیرکردنی لە لایەن سپای داگیرکەری تورک و جاشەکانیەوە، لە 98- 100% بو.\nلە ماوەی کەمتر لە ساڵێکا، رژێمی فاشی‌ی تورکیا ئەم رێژەیەی دا بەزاند بۆ 30- 35%. دوای گۆڕینی دیمۆگرافی‌ی شارەکە و دەوروبەری، دەزگا ئیداری‌یەکانی ناوچەکە کەوتونەتە دەس هاوردەکان و پلانەکەی ئەردۆگان چوە بواری جێبەجێکردن:\nهێنراوەکان (مستوطنون) ناویان لە تۆماری شارەوانی‌دا بە دانیشتوی رەسەن تۆمار ئەکرێ؛\nتۆمارە کۆنەکان ئەشاردرێنەوە؛\nمڵک و ماڵی کوردە دەرکراوەکان ئەکرێن بە ناوی هێنراوەکانەوە.\nئەردۆگانی فاشست بۆ هەڵخەڵەتاندنی عەرەبی ساویلکە، لە فەلەستین بە زارەکی دژی بیناکردنی (مستوطنات)ـی ئیسرائیلی‌یە، کەچی خۆی لە عەفرین بە پەلە خەریکی دروستکردنی (مستوطنات)ە بۆ (مستوطنون)ەکانی سەر بە خۆی.\nرژێمی فاشی‌ی تورکیا بە تەنیا لە رۆژاوا و باشور سەرقاڵی گۆڕینی دیمۆگرافی نیە، بەڵکو پلانێکی گشتگیری داناوە بۆ خاڵیکردنی رۆژاوای روباری فورات چ لە ناو تورکیا و چ سوریا، لە کورد. تا ئێستا لە ناو تورکیا توانیوێتی زۆربەی گوندەکانی سەر بە غازی عەنتاب و ئورفە و سیواس، کە هەمویان پوخت کوردنشین بون، رێژەی کوردیان تیا دابەزێنێ بۆ 20- 35%/ (2)\nئەردۆگان بە بێ پەردە، بێ سڵەمینەوە لە کاردانەوەی ناوچەیی و ناودەوڵەتی، زۆر جار بە دەنگ و رەنگ نیاز و مەرامی خۆی لە لەشکرکێشی‌یەکانی بۆ دەرەوەی سنوری تورکیا بەیان ئەکا. کەچی ئەوانەی ئەردۆگان و رژێمەکەی کردونیان بە بەشێک لە ماکینەی جەنگی و پرۆپاگەندەیی دەوڵەتی تورک، بۆ پەردەپۆشکردنی تاوانەکەیان، شەووڕۆژ ئەڵێن و ئەیڵێنەوە: "تورکیا بۆیە لە هەرێمە، چونکە پەکەکە هەیە". کەچی ئەردۆگان بە دەمی خۆی شتێکی کە ئەڵێ.\nئەو لە کۆڕە تایبەتەکانیا ناڵێ سپا ئەنێرم بۆ باکوری عیراق تا پەکەکە لەناو بەرم. بەڵکو ئەڵێ:\n"... ئێمە لەوێین بۆ ئەوەی بە سەربازەکانمان ناوچەکە بخەینە ژێر دەستی تورکمانەکانەوە..."\nناوەرۆکی ئەو رستەیە بە کورتی و کرمانجی و رۆشنی، بریتی‌یە لەمە: "گۆڕینی دیمۆگرافیا‌ی باکوری عیراق" کە ئەردۆگان دەمی نای هێنێ بڵێ: "کوردستانی عیراق".\nئەو هەڵمەتەی چەن ساڵە ئەردۆگان بە بەشداری کردارەکی‌ی بنەماڵەی بەرزانی و چەکدارەکانی و جاسوسەکانی لە بادینان دەستی پێ کردوە، وەکو:\nلەناوبردنی سەرچاوەی ژیانی گوندنشینەکانی نزیک سنوری کوردستانی باکور؛\nخۆشکردنی زەمینەی کۆچی بە کۆمەڵی گوندنشینانی ناوچە سنوری‌یەکان؛\nدەرکردنی هێزی چەکداری پەکەکە لەو دەڤەرە،\nهەر هەموی بۆ ئەوەیە، لە قۆناغی یەکەما ژیان بە یەکجاری لە ناوچەکە ببڕێ. لە قۆناغی دوەما، پشتێنەیەکی تورکماننشین لە نێوان سنوری هەر سێ پارچەی کوردستان: باکور، باشور و رۆژاوا دروست بکا و لێک‌یان دا ببڕێ. ئەو پرۆژەیەی دەمێکە ئەردۆگان خەونی پێوە ئەبینێ و ویستی لە نێوان پارچەکانی باکور و رۆژاوا بە درێژایی زیاتر لە 500 کم دروستی بکا و ئەمریکا و یەکێتی‌ی ئەوروپا و روسیا رێگەیان نە دا، ئەوا ئێستا بە هاوکاری پوازێکی خۆماڵی، لە باشور سەرقاڵی جێبەجێکردنێتی.\nکێ ئەڵێ ئەو بۆچونەی سەرەوە خەیاڵ و فەنتازیای نوسەرێکە، بانگی ئەکەم لە دەمی ئەردۆگان خۆیەوە مەرامی لەشکرکێشی‌یەکەی بۆ سەر هەرێمی کوردستان، ببیستێ:\nلە سەرەتای مانگی تەموزی 2021 دا، دەیان گەنجی تورکمانی کەرکوک، لە کچ و کوڕ، چون بۆ لای ئەردۆگان. ئەردۆگان قسەی بۆ کردون. قسەکانی بە دەنگ و رەنگەوە بڵاو کرانەوە.\nلە خوارەوە، ئەوەنەی پێوەندی بە نیازی ئەردۆگانەوە هەبێ سەبارەت بە مەرام لە وجودی سپاکەی لە هەرێم و عیراق، لەو دانیشتەنە دا بۆ ئەو گەنجەکانەی کردون، بۆ ئێرە را ئەگوێزم/ (3):\nلە سەرەتاوە گەنجێکی تورکمانی ئەکەوێتە قسە. پێی ئەڵێ: "چاوەڕوانتین بێیت بۆ زیارەتی کەرکوک و موسڵ".\nئەردۆگان‌یش بەم جۆرە یەتە قسە:\n"... ھاوكاریمان بۆ توركمانەكان زۆر كەس ناڕەحەت ئەكا. پێیان خۆش بێ یان ناخۆش تا ئێستا و بەردەوام ھەمو ھاوكاری‌یەكی مادی و مەعنەوی توركمانەكان ئە كەین. ئەوە مەعلومە چۆن بە ھەمو شێوەیەكی مادی و مەعنەوی ھاوكاری توركمانەكانین و پێویست ناكا بیڵێم، چونکە برایانی بەڕێوەبەری توركمانەکان ئەوە باش ئەزانن...\n"ئۆپۆزسیۆنەكانی ناوخۆی توركیا لەو بارەوە چی ئەڵێن گرنگ نیە. ئەوەی بۆ من گرنگە بەر لەوەی ئێمە بێینە دەسەڵات ھیچ كەس لە توركیا وەھا ھاوكاری‌ی فەلەستینی‌یەکان و توركمانەكانی عیراقی نە كردوە. ئێمە كردمان و بەردەوام‌یش ھاوكاری‌یان ئەكەین...\n"تەماشاكەن لە باكوری عیراق ئێمە لە بەعشیقە كەمپی سەربازیمان ھەیە. بۆچی لەوێ كەمپمان كردۆتەوە؟ بۆ ئەوەی كۆتایی بەو زوڵمەی ئەوێ بێنین. كەمپی جیاوازمان ھەیە بۆ ئەوەی ناوچەكە بخەینە ژێر دەستی توركمانەكانەوە، ئەو زوڵمەی لەوێ ئەكرێ بە سەربازەكانمان كۆتایی پێ ئە هێنین. تێكۆشانمان لەوێ بەردەوام ئە كەین..\n"... بۆ ئێمە توركیا پێك نە ھاتوە تەنیا لە 780 كم٢، بەڵكو لای ئێمە ھەمو شوێنێك توركیایە(*). بۆیە ھەموو ھەنگاوەكانمان لە فەلەستین و قبرس و باكوری عیراق و ئاكدەنیز ھەموی بۆ ئەو مەبەستەیە...".\nئێستا رۆشنە ژمارەی سەربازگەکانی سپای داگیرکەری تورک بۆچی لە سنوری پارێزگاکانی دهۆک و هەولێر و نەینەوا، رۆژ لە دوای رۆژ، لە زیاد بونە؟\nچەن ساڵێک لەمەوبەر قوللە و سەربازگەکانی سپای داگیرکەری تورک لە سنوری پارێزگای دهۆک ژمارەیان لە 20 کەمتر بو، لە ماوەی کەمتر لە 2 ساڵی رابردوا، لە سنوری پارێزگاکانی دهۆک و هەولێر و نەینەوا، گەیشتونەتە زیاتر لە 70!\nئەردۆگان ئەگەر ئەم پیلانەی بۆ بچێتە سەر، ئەو کاتە، هاوکارەکانی لە باشور بەو دەردە ئەچن کە سوڵتان عەبدولمەجیدی یەکەم، لە باکور، بە ئەزدیشێری خائینی شۆڕشی بەدرخان ـی چەشت و کردی بە مەیتەر یان وەکو مستەفا کەمال ئەتاتورک بە خائینانی شۆڕشی شێخ سەعیدی پیرانی کرد، بۆینباخەکەی ستۆلیبین ئەکاتە ملیان.\n1. بۆ ئەوەی بزانی ئەردۆگانی فاشست چی بە سەر عەفرینی داگیرکراو هێناوە، ئەم سەرچاوانە بخوێنەرەوە:\nالتغییر الدیمغرافي في عفرین بین الصمت الدولي المریب والمأساة التي لا یتخللها بصیص من الامل، بواسطة المرصد السوري، ٣٠ مایو ٢٠٢١\nاسیل سلیمان، في اخطر خطوة من نوعها بعد الاجتیاح.. التغییر الیموغرافي في عفرین علی قدم وساق، ترکیا تسجل قیود النازحین علی المدینة رسمیا، باسنیوز، ١٤/١/٢٠١٩\nنازحو عفرین بین الحرمان من العودة ومخاطر التغییر الدیموغرافي لمنطقتم، رووداو، ٢٢/٥/٢٠١٨\nالمحامي عماد الدین شیخ حسن، عین علی التغییر الدیموغرافي في عفرین، لیکولین للدراسات والابحاث القانونیة، المانیا، نیسان ٢٠١٨\nآرام حسین، عفرین المحتلة انتهاکات بالجملة وسنوات من التغییر الدیموغرافي، ANFNEWS، الخمیس، ٢٢ ابریل ٢٠٢١\nجانو شاکر، المساعدة الانسانیة و"الصدقات" باب لتمویل التغییر الدیموغرافي في عفرین، الحل نیت، ١٤ مایو ٢٠٢١\nعفرین تحت الاحتلال (١٤٢) خاص: تغییر دیموغرافي ممنهج یرتقي الی مستوی التطهیر العرقي بحق الکرد (ارقام وحقائق عن التوطین)، خبر ٢٤، ٢٩ ابریل ٢٠٢١\n2. تکشف عنە: بالارقام .. هذا ما خلفە التغییر الدیموغرافي الممنهج في عفرین، صوت العراق\n3. ئەم ڤدیۆیە و وەرگێڕدراوە کوردی‌یەکەی لە ئەکاونتی فەیسبوکی (Karzan Ali Osman) وەر گیراوە. لە ٥ی تەموزی ٢٠٢١ دا بڵاوی کردۆتەوە.\n(*) ئەو دەربڕینە ئاماژەی راستەوخۆیە بۆ خەونی فراوانخوازانە‌ی ئەردۆگان. ئاوەزی نەخۆشی ئەردۆگان هەمو کوردستان بە مڵکی تاپۆی تورک ئەزانێ.


دۆخی مرۆڤی یه‌مه‌ن خراپ تر له سووریایه - Mehr News Agency\n6 berfanbarê 2018 - 09:06\nNews Code 23465\nدۆخی مرۆڤی یه‌مه‌ن خراپ تر له سووریایه\nنووسینگه‌ی کار و باری مرۆڤی نه‌ته‌وه یه‌کگرتووه‌کان ڕایگه‌یاند که به نیسبه‌ت سووریا دۆخی مرۆڤی یه‌مه‌ن خراپ تره.\nبه ڕاپۆرتی ئاژانسی مێهر له ئه‌لنه‌شره، نووسینگه‌ی کار و باری هاوکارییه مرۆڤییه‌کانی نه‌ته‌وه یه‌کگرتووه‌کان ڕایگه‌یاند: بۆ یه‌که‌م جاره ده‌بینین که یه‌مه‌ن زۆر زیاتر له سووریا پێویستی به یارمه‌تی مرۆڤی هه‌یه.\nله درێژه‌دا هاتووه: نه‌ته‌وه یه‌کگرتووه‌کان به زیاتر له ۴ ملیار دۆلار یارمه‌تی بۆ خه‌ڵکی یه‌مه‌ن له ساڵی ۲۰۱۹ پێویستی هه‌یه، ئه‌مه له حاڵێکدا بۆ خه‌ڵکی سووریا له‌م ساڵه پێویستمان به ۳.۵ ملیار دۆلار هه‌یه.\nهه‌روه‌ها له‌م ڕاپۆرته‌دا ئاماژه کراوه: دۆخی یه‌مه‌ن زۆر خراپ بووه و ئه‌م دۆخه‌ش له په‌ره‌سه‌ندن دایه. زۆربه‌ی دانیشتوانی ئه‌م وڵاته ناتوانن خواردن به ده‌ست بێنن. زیاتر له ۲۴ ملیۆن یه‌مه‌نی له هه‌ژاریدا ده‌ژین.


ڕاگەیەندراوی “ناوەندی مافی مرۆڤ بۆ ڕۆژهەڵاتی کوردستان” لەهەمبەر ناڕەزایەتییەکانی ناوچەی ئەهواز – Giareng\nنەتەوە جۆربەجۆرەکانی ئێران!\nخەڵکی هێژا و زامداری ئەهواز!\nناڕەزایەتییە بەرحەقەکانی ئەم دواییانەی نەتەوەی عەرەب لەهەمبەر کێشەی بێ ئاوی و سەرکوتی پڕ لە توندووتیژی هێزە ئەمنیەتییەکان هەموو ویژدانێکی وشیاری خەمبار کردووە. خەڵکانێک کە لەم سەدەیەی دوایی بەپاساوی جۆراوجۆر تووشی کێشە و هەڵاواردن بوونە، جوگرافیایەک کە سەرچاوەی سووتەمنی فوسیلی و ئاوگەلی شیرنە بەهۆی نەبوونی بەڕێوەبەری لێوەشاوە و هەڵاواردنی سیستەماتیک تاڵان و وێران دەکرێ و کۆچی لاوان و چینی هەڵکەوتەی، هەروەها پەرەسەندنی چەندقاتی گرفتە کۆمەڵایەتییەکان، جێگای نیگەرانییە.\nسەرچاوەکانی ئاوی ئێران بەشێوەیەکی بەرچاو بەهۆی کەترەخەمی و نەزانیی حکومەتەوە خەساری بینیوە. کەڵک وەرگرتنی لەڕادەبەدەری ئاوی ژێرزەوی بۆ پڕۆژە زەبەلاحەکان، ڕەوشی ئاوی ئەو وڵاتەی قەیراناوی کردووە، لە نیشانەکانی ئەم دۆخە، ویشک بوونی دەریاچەکان، ڕووبار و تاڵاوەکان، داتەپینی زەوی، لافاوەکانی زیخ و تۆز، داڕزانی گڵ و زیادبوونی چۆلگەیە.\nلەم چەند ساڵەی دوایی بە وەڕێخستنی پڕۆژەگەلی وێرانکەر و بێ توێژینەوەی وەک ئەهواز، ڕەوتی گواستنەوەی ئاوەکانیی کوردستان بۆ دەرەوەی ئەم جوگرافیایە، لە داهاتوویەکی نزیک دا مەترسی ویشک بوونی کانیاوەکان، داتەپینی زەوی و ویشک بوونی سەرچاوە ئاوە ژێرزەوینییەکانی هەیە. کە ئەمە هەر ئێستا لە بەشێک لە ناوچەکانی کوردستان بە کوێربوونەوەی کانی و چاڵاوەکان کەبۆ کەڵک وەرگرتنی وەرزێران لێدرابوو دەبینین. ئەمە جۆرێک “ژینۆساید”ـی ژینگەییە. هیچ بەڵگەیەکی زانستی بۆ گواستنەوەی ئاوەکان، نەمانی ئاواییەکان و کۆچی زۆرەملێی خەڵک، وێران کردنی دارستانەکان و ژێرئاو کەوتنی زەوی و زارێکی زۆری جوتیاران، گۆڕینی ڕەوتی رووبارەکان و دەیان کێشە و گرفتی دیکە لە کوردستان بوونی نییە.\n“ناوەندی مافی مرۆڤ بۆ ڕۆژهەڵاتی کوردستان” وێڕای هاودەردی دەگەڵ بنەماڵەی شەهیدان خۆی بەهاوخەمیان دەزانێ و داواکارە هەرچی زووتر ئەو ڕەشبگیرییە کۆتایی پێ بێ و گیراوانیش بێ هیچ شەرتومەرجێک ئازاد بکرێن. هەروەها سەرکوتی پڕلە توندوتیژی ناڕەزایەتیی ئاشتی خوازانەی خەڵکی عەرەب و باقی نەتەوەکانی دیکەی ئێران کە هاوپێوەندی خۆیان دەگەڵ ئەهواز دەربڕیبوو، بەتوندی مەحکووم دەکەین و داوا لە دامەزراوە مافی مرۆڤییەکان و وڵاتانی دەروەستی دێموکراتیک دەکەین لە بەرامبەر توندووتیژی و پیشێلکردنی مافی مرۆڤ لەلایەن هێزە سەرکوت کەرەکانی کۆماری ئیسلامی ئێران، لە هەموو توانا و دەرفەتێک کەڵک وەربگرن.\n٤ی گەلاوێژی ١٤٠٠ بەرامبەر دەگەڵ ٢٦ی ژوئیەی ٢٠٢١\nڕۆژنامه‌ی کوردستان ژمارە٨٠٣ لە ژێر چاپ هاته‌ده‌ر.


ئەردۆغان و پوتین، هەوڵە نێودەوڵەتییەکان بۆ روو بەڕوو بوونەوەی تیرۆر، یەكدەخەن\nMarch 10, 2017 - 11:16 PM کۆدی هه واڵ : 816919 سه ر چاوه : ابنا24کوردی Link:\nڤلادیمیر پوتین و رەجەب تەیب ئەردۆغان لە مۆسکۆ کۆبوونەوە و سووریا مژاری سەرەکی گفتوگۆکان بوو.\nڤلادیمیر پوتین و رەجەب تەیب ئەردۆغان لە مۆسکۆ کۆبوونەوە و سووریا مژاری سەرەکی گفتوگۆکان بوو. دوای كۆبوونەوەكەش سەرۆکی رووسیا رایگەیاند، رووسیا و تورکیا گفتوگۆیان لەبارەی یەکخستنی هەوڵە نێودەوڵەتییەکان کرد بۆ رووبەڕووبوونەوەی تیرۆر.\nگەرمی و چڕی دەنگی کامێرای میدیاکان گرنگی کۆبوونەوەی هاوپەیمانە نوێکانی ناوچەی رۆژهەڵاتی نێوەڕاست دەردەخات. لەگەڵ خێرا بەرەوپێشچوونی رووداوەکانی ناوچەکە، رەجەب تەیب ئەردۆغان، سەرۆککۆماری تورکیا بەپەلە خۆی گەیاندە مۆسکۆ و لەگەڵ ڤلادیمیر پوتین، سەرۆکی رووسیا لە کریمیلن کۆبووەوە.\nکۆبوونەوەی سەرانی رووسیا و تورکیا لەسەر بنەمای بەرپابوونی هەماهەنگیی نێوان هەردوو وڵات و ئێران بوو سەبارەت بە چارەسەرکردنی قەیرانی سووریا و رێکخستنی ئۆپەراسیۆنە سەربازییەکانیان لەو وڵاتەدا.\nرووسیا و تورکیا رایانگەیاندووە، هەردوولا لە سووریا دژی داعش شەڕدەکەن. جگە لەمە لە كۆبوونەوەكەدا گفتوگۆ لەبارەی کەرتی وزە و بازرگانیی نێوان هەردوو وڵات كرا.\nبەر لە دەستپێکردنی کۆبوونەوە نهێنییەکان، پوتین بەئەرێنی باسی پەیوەندییەکانی نێوان هەردوولای کرد و گوتی " ئێمە زۆر خۆشحاڵین بەوەی پەیوەندییەکانی نێوان هەردوو وڵات بەخێرایی دەستیانپێکردەوە. لەماوەی رابردوودا ئێمە بەچالاکانە کارمان بۆ ئەوە کرد پەیوەندیی نێوانمان لەئاستی شیاوی هەردوو وڵاتدا بن".\nگوتیشی "ئێمە بەچڕی کار لەسەر ئاڵۆزترین قەیرانەکان دەکەین، لەپێش هەمووشیان قەیرانی سووریا، من زۆر خۆشحاڵم بەوەی پەیوەندیی نێوانمان لەسەر ئاستی سەربازیی و خزمەتگوزارییە تایبەتەکان زۆر باشن، هەرچەندە هیچ کەسێك پێشبینی ئەمەی نەدەکرد".\nدوای ئەنجامدانی کۆبوونەوەکە پوتین و ئەردۆغان کۆنفڕانسێكی رۆژنامەڤانییان ئەنجامدا و سەرۆكی رووسیا گوتی "رووسیا و تورکیا گفتوگۆیان لەبارەی یەکخستنی هەوڵە نێودەوڵەتییەکان کرد لەبارەی رووبەڕووبوونەوەی تیرۆر. ئەوەش لەسەر بنەمای رۆڵی چالاکی رووسیا و تورکیا کە نەک تەنیا توانیمان ئاگربەست لەنێوان هێزەکانی سووریا و ئۆپۆزیسیۆنی چەکداری ئەو وڵاتە دەستەبەر بکەین، بەڵکو توانیمان گفتوگۆی راستەوخۆ لەنێوان لایەنە دژ بە یەکەکان لە ئەستانەی پایتەختی کازاخستان بەرپابكەین".\nلەبەرامبەردا ئەردۆغان داوایکرد چیدیکە باسی قۆناخی ئاساییکردنەوەی پەیوەندییەکانی نێوان تورکیا و رووسیا نەکرێت و رایگەیاند "هەردوو وڵات ئەو ئامانجەیان دەستەبەرکرد و قۆناخی ئاساییکردنەوەکەشیان تێپەڕاند".\nسەرۆککۆماری تورکیا راشیگەیاند "کۆبوونەوەی ئاستبەرزی نێوان تورکیا و رووسیا هاوکاریی ناوچەکە دەکات لە چارەسەرکردنی کێشەکانی. هاوکات کاریگەری ئەو دوو وڵاتە لە ناوچەکە زیاتر دەکات".\nوەك سەرۆككۆماری توركیا باسیكرد، هاریکاریی تورکیا و رووسیا لەبواری وزە یەکێکە لە دەیان هاوکاریی دیکەی نێوان هەردوولا کە پەرە بە کەرتی نەوت و گازی سرووشتی دەدات. لەچوارچێوەی ئاساییکردنەوەی پەیوەندییەکاندا پڕۆژەی هێڵی تورکیا و هەروەها پڕۆژەی ئەتۆمی ئەکویو تاوتوێدەکرێن.\nکورد بە مافى خۆى دەگات\nDecember 23, 2016 - 7:42 PM\nپوتین و ئەردوغان کۆبوونەوە\nSeptember 4, 2016 - 9:10 AM


نەخۆشیی گولی چیە؟\n4/3/2021 06:42 PM\nنەخۆشیی گولی هەوکردنێکی بەکتریایی درێژخایەنە کە بەهۆی بەکتریایەک بە ناوی «مایکۆبەکتریۆم لپرە»ـەوە دروست دەبێت. ئەم هەوکردنە سەرەتا لەسەر عەسەبەکانی دەست و قاچ، پێست، دیوارەکانی لووت و سیستمی هەناسەدان شوێندانەر دەبێت. گولی دەبێتە هۆی دروستبوونی برینی پێستی، زیانبەرکەوتنی عەسەبەکان و لاوازبوونی ماسولکەکان. ئەم نەخۆشییە ئەگەر چارەسەر نەکرێت دەبێتە هۆی ناشیرین بوونی فۆرمی جەستە و ئیفلیجی. گولی یەکێک لە کۆنترین نەخۆشییەکانە کە مرۆڤ تووشی بووە و ئەگەرچی لە زۆرینەی وڵاتان ئەم حاڵەتە تۆمار دەکرێت بەڵام تایبەت بە ناوچە گەرمێنەکان.\nنیشانە سەرەکەییەکانی ئەم نەخۆشییە بریتین لە: لاوازبوونی ماسولکەکان، سڕبوونی دەست و قاچ و دەرکەوتنی برین لەسەر پێست. ئەم برینانە دەبنە هۆی ئەوەی کەسی تووشبوو کەمتر هەست بە گەرمی و ئێش بکات. ئەم برینانە پاش چەندین هەفتەش چاک نابنەوە و رەنگەکەی یان سپی و یان بەهۆی ورووژانەوە سوور هەڵدەگەڕێت.\nدەگوترێ بەکتریای مایکۆبەکتریۆم لپرە لە رێگای بەرکەوتن لەگەڵ شلەمەنیەکانی کەسی تووشبوو بە گولی دەگوازرێتەوە. ئەم نەخۆشییە بە ئاسانی ناگوازرێتەوە بەڵام پەیوەندیی بەردەوام لەگەڵ کەسانی تووشبوو هۆکارە بۆ گواستنەوەی ئەم نەخۆشییە. بەکتریای مایکۆبەکتریۆم لپرە لەوانەیە لە جەستەی کەسێکدا بێت بەڵام 5 بۆ 20 ساڵ دەخایەنێت هەتا نیشانەکانی دەردەکەون.\nرێکخراوتی جیهانی تەندروستی لە ساڵی 1995ـدا شێوازێکی دەرمانی بۆ چارەسەرکردنی هەموو جۆرەکانی گولی دروست کرد. ئەم دەرمانە لە سەرانسەری جیهاندا دەستدەکەوێت. جگە لەوە، زۆرینەی ئەنتی‌بایۆتیکەکانیش دەتوانن ئەم نەخۆشییە لەناو ببەن.\nوەرینی قژ، لاوازیی ماسولکەکان، زیانبەرکەوتنی تاهەتایی عەسەبەکانی دەست و قاچ، لەناوچوون و گیرانی هەمیشەیی لووت، کوێر بوون و نەزۆکی بەشێکن لە دواهاتەکانی نەخۆشی گولی.


کەرکووکەخەم -چواردە- … ئەمجەد شاکەلی – Dengekan\nbyAmjad Shakali\tApril 20, 2020\tGeneral, Opinion\nیەکێک لە بەدبەختی و نەهامەتییە گەورەکانی مرۆڤی کورد، شێوازی بەرخوردی سیاسەتکار و فەرمانڕەوا و میدیاکار و زۆرێک لەوانەی خجڵی نووسین و پەخشکردنن، لەتەک دیرۆک و دەوروبەری خۆیاندا، کە دواجار بیرکردنەوە و گوتار و تێڕوانینێک دێنێتە بەرهەم، گەلێ جار، هەست بە بێ بنەمایی و بێ تێڕامانی و بێ وردبوونەوە و ڕواڵەتی و کورتبینییەکی تێدا دەکرێ. گەلێ جار، گوتارێکی بە خەڵکەکەی خۆیانی ڕادەگەیەنن، گوتارێکە ئاو بە ئاشی ئەوانەدا دەکات، کە بۆ خۆیان زۆرجاران بە نەیار و داگیرکەر و…ناودێریان دەکەن. چەند ساڵێکە، ساڵانە و لە ڕۆژی 28ی فێبریوەرییدا، باس و گوتار و نووسین و ئاخاوتن و هەندێ جاریش ئاهەنگگێڕان پەخش دەبنەوە و ساز دەکرێن، بۆ یادکردنەوەی ڕۆژێک، کە شارۆکەی کەلاری ئیستای سلێمانی و جارانی کەرکووکی، تێدا کراوەتە قەزا. گەلێک ڕۆژنامە و بڵاوکراوە و ئینتەرنێتنامە، خۆ لەو بوارە دەدەن و باسی لەسەر دەکەن. ئەمساڵ، من بۆ خۆم، وەک هەواڵێک لە “باس نیووز”دا هێمایەکم بەرچاو کەوت، کە بەوە کرابوو و چەند وێنەیەکی کەلار و خەڵکی کەلارێش لەو هەواڵەدا دانرابوون .\nکەلار لە 28-02-1970دا، ڕێک یانزدە ڕۆژ پێش پێکهاتنی سەرکردەیەتیی سیاسیی کوردستان و حوکوومەتی بەغدا و جاڕدانی بەیانی یانزدەی مارس، بە مەرسوومێکی کۆماری و بە بڕیارێکی سیاسی، لە گوندێکی ئاساییەوە، کە لە 1860وە یا بڕێک دواتر هەبووە و سەر بە ناحیەی شێروانەی قەزای کفریی ئوستانی کەرکووک بوو و، بێ ئەوەی بە قۆناخی “ناحیە”یەتیدا تێپەڕێت، کرایە قەزا و دواتریش لە 06-11-1975دا و بە مەرسوومێکی کۆماریی، لە کەرکووک دابڕێنرا و خرایە سەر سلێمانی. هەموو خەڵکی کورد ئەمە دەزانێت و زۆر چاکیش لە هۆکارەکەی تێگەیشتووە، چون تەنێ کەلار لە کەرکووک دانەبڕێنرا، بەڵکە کفری و خورماتوو و چەمچەماڵیش، کە سێ قەزای دیکەی کەرکووک بوون، لە کەرکووک دابڕێنران. حوکوومەتی بەغدا وەک هەمیشە لە سەرانی کورد، زیرەکتر و دووربینتر بووە و هەمیشە، بە پێچەوانەی سەردارانی کوردەوە، پێشبینی و نەخشەی بۆ داهاتوو هەبووە. بە دابڕینی ئەو چوار قەزایە لە کەرکووک، دابڕینی زۆرینەیەکی ڕەهای کورد لە کەرکووک و پەڕوباڵکردنی کەرکووک ئەنجام درا. مەزنترین کردەی ڕاگوازتن و کۆچپێکردنی بە تۆپزی کورد و عەرەباندن لە پارێزگەی کەرکووکدا جێبەجێ کرا. بۆ ئەوەی کەرکووک بکرێت بە پارێزگەیەکی عەرەبی، حوکوومەتی بەعس دەیان هەزار خێزان و سەدان هەزار عەرەبی سوننە و شیعەی لە ناوەند و خوارووی عیراقەوە، دوای بەخشینی کۆمەڵێک پارە و زەوی و ماڵ و خانوو و کار و خۆشگوزەرانی و چەشەی دیکە پێیان، هێنانی بۆ کەرکووک و لەوێ نیشتەجێی کردن. کردەی ئەنفالی بەدناویش، کە پڕانی قوربانیانی خەڵکی کەرکووک و گەرمیان و ئەو دەڤەرانە بوون، هەر بە مەبەستی کەمکردنەوەی ژمارەی کورد و بنبڕکردنی دانیشتووانی کوردی ئوستانی کەرکووک بوو.\nئەگەر بڕێک بگەڕێینە دواوە بۆ مێژووی سەردەمی دامەزراندنی دەوڵەتی عیراق لە لایەن کۆڵۆنیالیزمی بریتانیاوە، تێدەگەین، کە دەستکاریکردن و گۆڕینی سنووری ئوستانگەلێکی عیراقی لێ پێکهاتووە، هەمیشە بە مەبەستی گۆڕینی دیمۆگرافی و ئامانجی عەرەباندن و تواندنەوە و سڕینەوەی نەتەوەکانی دیکەی ناعەرەب، بەتایبەت نەتەوەی کورد، بووە. لە دوای دامەزراندنی عیراق وەک دەوڵەت لە 1921دا و پێش ئەوەی هیچ ئامارێک بۆ دانیشتووانی وڵات بکرێت، کە بە 3.5 – 4.5 میلیۆن کەس مەزەندە دەکران، عیراق پێکهاتبوو لە چواردە ئوستان. لەگەڵ زیادبوونی ژمارەی دانیشتووانیشیدا تا ساڵانی 1960 بۆ دوو ئەوەندەی ژمارەی دانیشتووانی کاتێک کرایە دەوڵەت، ژمارەی ئەو ئوستانانە هەر وەک خۆی مایەوە، واتە: هەر چواردە دانە بوون، تا لە 1969دا و بۆ یەکەم جار دهۆک کرایە ئوستان و بەوەش عیراق بوو بە پانزدە پارێزگە. دهۆک، لەبەر زیادبوونی دانیشتووانی وڵات، نەکرا بە ئوستان، بەڵکە بۆ سڕینەوەی کوردستانیبوونی ئوستانی مووسڵ(کە دواتر کرا بە نەینەوا) و بۆ ڕێگەگرتن لەوەی تەقوو(ئێه، قەزاکوێرەکە، نەوەک) کورد باسی کوردستانیبوونی مووسڵ بهێنێتە بەرباس. ئیدی دهۆک و زاخۆ و ئامێدی و سمێل لە مووسڵ دابڕێنران و کران بە ئوستانێکی سەربەخۆ. مووسڵ، کە دهۆکی لێ دانەبڕێنرابوو، پارێزگەیەکی کوردی و کوردستانی بوو. بە دابڕینی دهۆک لە مووسڵ، کورد لە مووسڵ کەمبوونەوە، لێ هێشتا قەزاکانی ئاکرێ و شێخان و شنگال( کە بە ڕێژەیەکی ڕەها، پڕانی دانیشووانیان کوردن) و قەزاگەلی تلکیف و حەمدانییە و تەلعەفەر(کە تێکەڵن و پتر لە کوردەوە نێزیکن تا عەرەب) لەگەڵ مووسڵدا مابوونەوە و بەوەش ژمارەی دانیشتووانی ناعەرەبی ئوستانی مووسڵ لە عەرەبی ئەو ئوستانە زیاتر بوو. لە ساڵانی 1980دا حیزبی بەعس ئامارێکی یەکجار نهێنی بۆ دانیشتووانی ئوستانی مووسڵ کرد، کە تێیدا دەرکەوت 57%ی ئوستانی مووسڵ کوردن. هەردوو حوکوومەتی برایانی عارف(عەبدوسسەلام عارف و عەبدوڕەحمان عارف) پێش بەعس، هەستیان بە زۆرێتی کورد لە ئوستانی مووسڵدا کردبوو، بۆیە هەر لە ناوەندی 1960ەوە دەستیان کرد بە کۆچپێکردنی زۆرەملێی کوردگەلێک کە لە سەرژمێری ساڵی 1957دا ناونووس نەکرابوون .\nPrevious ئەفسانە چییە؟-4- .. ڕێباز محەمەد جەزا\nNext ئێتیکی ستایل … تۆماس ڤاشێک … کاوە جەلال لە ئەڵمانییەوە


بێرنی ساندەرس سەرکەوتنێکی بەرچاو لە نیڤادا بەدەست دەهێنێت\nی مانگی دوو ٢٣, ٢٠٢٠\nبێرنی ساندەرسی کاندیدی دیموکرات بۆ سەرۆکایەتی ئەمەریکا لە شەوی شەممەدا سەرکەوتنێکی بەرچاوی لە هەڵبژاردنەکانی بەرایی ولایەتی نیڤادا بەدەست هێنا.\nسەرکەوتنی ساندەرس بەدەستکەوتێکی گەورە لەقەڵەم دەدرێت لە پێشبرکێ سەرۆکایەتێدا و شیانی هەیە ڕێگەی بۆ خۆشبکات ببێتە بەربژاری سەرەکی دیموکراتەکان بۆ سەرۆکایەتی ساڵی 2020 دا.\nهەروەها نیشانی دەدات ساندەرس توانیوێتی هاوپەیمانی خۆی بۆ بەدەر لە دەنگدەرە چەپڕەوەکان فراوانتربکات، و قسەی هێندی نەرم ڕەوەکان بەدرو بخاتەوە کە گوتوبیان ناتوانێت ببێتە پردێك لە نێوان پێشکەوتووخوازان و نەرم ڕەوان.\nساندەرسی تەمەن 78 ساڵ سیناتۆری ولایەتی ڤیرمۆنت لەسەدا 46 ی دەنگەکانی هەڵبژاردنی بەرایی لە نیڤادا بەدەستهێنا و جۆ بادیدن تەنها لەسەدا 19 دەنگەکانی بردەوە.\nجێ باسە هەڵبژاردنە داخراوەکەی نیڤادا سێهەم دەنگدانی بەرایی دیموکراتەکانە بۆ دیاری کردنی کاندیدی سەرەکی پارتی دیموکرات. هەروەها هەڵبژاردنی بەرایی لە ولایەتەکانی ئایەوا نێوەندی ئەمەریکا و نیوهامشێری باکوری ڕۆژهەڵاتی وڵاتەکە ئەنجام دراوە.\nبە پێچەوانەی ئایەوا و نیوهامشێر کە زۆرینەی دەنگدەران سپی پێستن، نیڤادا زیاتر ولایەتێکی تێکەڵاوە کە نزیکەی نیوەی دانیشتوانەکەی سپی پێستن و نزیکەی ٪30 ی ئیسپانین و ٪10 ئەمەریکایی ڕەش پێست و ٪10یش ئاسایی.


کاربەدەستانی ئەمەریکا و ئەفغانستان لە کۆشکی سپی کۆدەبنەوە\nلە ڕاستەوە مچ مککانەڵ سەرۆکی کەمینە لە سینات، ئەشرەف غەنی سەرۆکی ئەفغانستان و چاک شومەر سەرۆکی زۆرینە لە سینات.\nسەرۆکی ئەمەریکا جۆو بایدن ڕۆژی هەینی لە کۆشکی سپی لەگەڵ سەرۆکی ئەفغانستان ئەشرەف غەنی و سەرۆکی کۆمیتەی ئاشتی ئەو وڵاتە عەبدوڵا عەبدوڵا کۆدەبێتەوە.\nیەکەم پەیوەندی ڕووبەڕووی نێوان بایدن و ئەو کاربەدەستە ئەفغانیانە لە کاتێکدایە کە بڕیارە هێزەکانی ئەمەریکا و ناتۆ هەتا 11 ی 9 ی ئەم ساڵ لە ئەفغانستان بکشێنەوە ، هاوکات لەگەڵ ئەو ئاستەیەی بایدن کە بە کۆتاییهێنان بە "شەڕە هەمیشەییەکان" ناودێری کردووە.\nگوتەبێژی کۆشکی سپی جێن ساکی لە سەرەتای ئەم هەفتەیە گوتی بایدن ئەو ڕێبەرانەی ئەفغانستان دڵنیا دەکاتەوە لە پەیوەندی دیپلۆماسی ئەمەریکا و هاوکاری ئابوری و مرۆیی بۆ وڵاتەکە لە کاتێکدا هێزە سەربازییەکانیان لێی دەکشێننەوە.\nغەنی و عەبدوڵا ڕۆژی پێنجشەممە گەیشتنە واشنتن و لەگەڵ ڕێبەرانی سینات چاک شومەر و میچ مککانەڵ کۆبوونەوە.\nجێن ساکی گوتیشی"لە سەردانەکەی سەرۆک غەنی و دکتۆر عەبدوڵا عەبدوڵادا تیشک دەخرێتە سەر پەیوەندییەکانی نێوان ئەمەریکا و ئەفغانستان هاوکاتی کشانەوەی هێزە سەربازییەکانی ئەمەریکا."\nیاریدەدەرێکی غەنی گوتی، سەرۆکی ئەفغانستان باس لە بابەتی پەیوەندییەکانی داهاتووی نێوان هەردوو وڵات و بەردەوامی هاوکارییەکان بۆ هێزەکانی ئاسایشی ئەفغانستان دەکات.\nتورکیا دەیەوێت دوای کشانەوەی ئەمەریکا لە ئەفغانستان ڕۆڵێکی لەو وڵاتەدا هەبێت\nلەکاتێکدا تاڵیبان ناوچەکانی ژێر دەسەڵاتی فراوانتر دەکات، ئەمەریکا پێشنیاری خاوکردنەوەی کشانەوەی هێزەکانی دەکات


ئینزۆمنیا له زمانی کوردیدا ده‌توانین پێی بڵێین، بێخه‌وی یان که‌مخه‌وی، یه‌کێکه له حاڵه‌ته باوه‌کانی ناڕێکی خه‌و که ده‌بێته‌وه هۆی ئه‌وه‌ی که‌سی توشبوو نه‌توانێت شه‌وان خه‌وی لێبکه‌وێت، دره‌نگ خه‌وی لێبکه‌وێت، زوو زوو خه‌به‌ری ببێته‌وه یان به‌یانیان زوو له خه‌و هه‌ستێت. پاش هه‌ستان، که‌سه‌که هێشتا هه‌ست به ماندوێتی ده‌کات. ئینزۆمنیا حاڵه‌تێکه که جگه له‌وه‌ی کار ده‌کاته سه‌ر وزه‌ی جه‌سته و جه‌وی که‌سه‌که، کاریگه‌ری له‌سه‌ر ته‌ندروستی و ژیانی ڕۆژانه و چالاکی سه‌ر کاریش ده‌بێت.\nڕێژه‌ی پێویستی خه‌وتن له که‌سێکه‌وه بۆ که‌سێکی تر ده‌گۆڕێت، به‌ڵام به شێوه‌یه‌کی گشتی، که‌سانی پێگه‌شتوو ڕۆژانه به لایه‌نی که‌مه‌وه پێویستیان به حه‌وت بۆ هه‌شت کاتژمێر خه‌وتن هه‌یه. ئه‌و که‌سانه‌ی توشی بێخه‌وی ده‌بن، له‌وانه‌یه بۆ ماوه‌ی چه‌ند ڕۆژێک یان هه‌فته‌یه‌ک توشی ئه‌م حاڵه‌ته ببن، ئه‌مه‌ش زۆرجار پاش رودانی دۆخێکی نه‌خوازراو یان ترۆمایه‌ک ڕووده‌دات. به‌ڵام که‌سانێکیش توشی بێخه‌وی درێژخایه‌ن ده‌بن که ڕه‌نگه مانگێک و زیاتر بخایه‌نێت. بێخه‌وی هه‌ندێکجار هۆکاری تری له پشته‌وه نییه و هه‌ندێکجاریش به هۆی نه‌خۆشی یان ده‌رمانی تره‌وه ڕووده‌دات.\nنیشانه‌کان به شێوه‌یه‌کی گشتی بریتین له، خه‌ولێنه‌که‌وتن، خه‌به‌ربوونه‌وه‌ی شه‌وان، زوو له خه‌و هه‌ستان له به‌یانیاندا، هه‌ست به باشی نه‌کردن پاش خه‌به‌ربوونه‌وه، هه‌ستکردن به شه‌که‌تی له ڕۆژدا، نائارامی، خه‌مۆکی و قه‌له‌قیش هه‌ندێکجار له‌گه‌ڵیدا ڕووده‌ده‌ن.\nگه‌ر ئینزۆمنیا یان بێخه‌وی بووه هۆکاری ئه‌وه‌ی کار بکاته سه‌ر ژیان و چالاکی ڕۆژانه‌ت، پێویسته سه‌ردانی پزیشکی پسپۆری نه‌خۆشییه ده‌روونییه‌کان بکه‌ن.\nبه شێوه‌یه‌کی گشتی هۆکاره‌کانی توشبوون به بێخه‌وی، سترێس، گه‌شتکردن و گۆڕانی خشته‌ی کارکردن، ناڕێکی له به‌رنامه‌ی خه‌ودا، یان نان خواردنی زۆر له شه‌واندا پێش چوونه ناو جێگا، ئه‌م هۆکارانه ئه‌بنه هۆی توشبوون به بێخه‌وی کورتخایه‌ن. به‌ڵام بوونی نه‌خۆشییه ده‌روونییه‌کانی وه‌ک قه‌له‌قی، خه‌مۆکی، سترێسی پاش ترۆما و ده‌رمانی خه‌مۆکی و ڕه‌بوو و زه‌خت هه‌ندێکجار ده‌بنه هۆی توشبوون به بێخه‌وی درێژخایه‌ن. هاوکات نه‌خۆشییه‌کانی وه‌ک ئازاری درێژخایه‌ن، شه‌کره، ڕه‌بوو، گه‌ڕانه‌وه‌ی ترشه‌ڵۆکی گه‌ده و شێرپه‌نجه کۆمه‌ڵێک هۆکاری ترن بۆ توشبوون به ئینزۆمنیا. خواردنه‌وه‌ی زۆری کحول، جگه‌ره‌کێشان و قاوه‌ش له شه‌واندا ده‌بنه هۆی که‌مخه‌وی.\nبێخه‌وی زۆرجار لێکه‌وته‌ی خراپی هه‌یه و کار ده‌کاته سه‌ر ته‌ندروستی و ژیانی کۆمه‌ڵایه‌تی مرۆڤ. بۆیه له کاتی بوونی ناڕێکیدا، ده‌بێت سه‌ردانی پزیشکی پسپۆر بکه‌یت و چاره‌سه‌ری بێخه‌وییه‌که‌ت بکه‌یت.


لە فاشییە کڵاو ڕەشەکانەوە بۆ فاشییە کڵاو سپییەکان … جیهاد موحمەد – Dengekan\nbyJihad Muhamad\tFebruary 5, 2018\tGeneral\nفاشیزمیی ئەردۆغانی بە جۆرێک لە تورکیادا قوڵبۆتەوە کە وردە وردە لە هەوڵی ئەوەدان بە تەواوەتی سیکۆلاریزمییەکەی کەمال ئەتاتورک و خودی کەمال ئەتاتورک لە بیر تورکەکان بەرنەوە، ئێستا مێگەل ئاسا مەلا مێزەر سپییەکان کە وەک باس دەکرێت ژمارەیان زیاترە لە ٩٠هەزار مەلان گوتاری هەینیان تەرخانکردووە بۆ نزا و پاڕانەوە بۆ سەرکەوتنی ئەم ئایدۆلۆجییە فاشیزمە.\nلە سەرانسەری دەوڵەتە ئیسلامییەکاندا زۆربەی زۆری ئیخوانەکان و سەلەفەییەکان کۆی تاقم و دەستەی چەکدارە تیرۆریستییەکان پشتیوانی لەم ئادیۆلۆجییە سەرسەختە دینیی و قەومپەرستییە دەکەن. کار گەیشتۆتە ئەوەی کە مەلایەکی سوونی مەزهەمبی وەک مەلا کامەران لە کوردستاندا ڕایدەگەیەنێت کە دژایەتی ئەردۆغان و تەنانەت حکومەت و دەوڵەتی شیعە مەزهەبیش لە ئێراندا دژایەتی خوا و دینی ئیسلام و ئەو بەها مرۆییانەیە کە لە ساڵی ١٩٤٨دا نەتەوە یەکگرتووەکان ڕایگەیاندووە. ئەم بانگهێشتەی مەلا کامەران لەوەوە دێت کە هەرچ پەیڕە و پڕۆگارم و ئەجندایەکی دینیی هەیە هەموویان لە دواجاردا لە یەک سەنگەردا دەوەستن دژی دیموکراسیی و مافی مرۆڤ و ئازادیی و سەربەخۆیی و شکۆمەندی مرۆڤ. مەلا کامەران دەیەوێت سوود لە بەهاکانی مرۆڤ و مافی مرۆڤیش ببینێت و پێچەوانەیکاتەوە بۆ خزمەت بە ئایدۆلۆجییە فاشییە نەتەوەپەرستیی و دیننەکەی ئەردۆغان و ئەکپارتی.\nجیهاد موحمەد/ ٠٢/٠٢/٢٠١٨\nPrevious چۆن یەكەم شیعری خۆمم بڵاوكردەوە؟ … عەبدولڕەحمان فەرهادی\nNext شاژنی جه‌نگ … به‌ختیار محه‌مه‌د


فڕۆکەکانی ئیسرائیل هێزە سەربازییەکانی سوریایان لەنزیك جۆلان بۆردومانكرد - قەندیل 24\nسەرەکی / هەواڵ / فڕۆکەکانی ئیسرائیل هێزە سەربازییەکانی سوریایان لەنزیك جۆلان بۆردومانكرد\nقەندیل ٢٤ هەواڵ 35 بینین\nهێزەکانی بەرگری ئیسرائیل ڕایانگەیاند، کە فرۆکەکانیان بنکە سەربازیەکانی حکومەتی سوریایان لە پارێزگای قوێنێیترا لەنزیك بەرزایەکانی جۆلان بۆردومان کردووە، ئەمەش لە تۆڵەی پێشێلکردنی سنوری ئیسرائیل لەلایەن فرۆکە بێفرۆکەوانەکانی سوریاوە.\nئاژانسی هەواڵی سانای حکومەتی سوریا لەبارەی هێرشەکەوە ڕایگەیاند، کە هێرشەکە “زیانی کەمی”لێکەوتووەتەوە، بەڵام وردەکاری زیاتری ئاشکرا نەکرد.\nهێزە سەربازییەکانی ئیسرائیل هەر زوو ئەنجامدانی هێرشەکەیان پشتراستکردەوە و ڕایانگەیاند هێرشەکە لە وەڵامی سنوربەزاندنی فڕۆکەیەکی بێفڕۆکەوانی سوریاوە بووە بۆ ناوخاکی ئیسرائیل و، ڕایانگەیاندووە کە بەردەوام دەبن لە پاراستنی هاوڵاتیانی ئیسرائیل و سەروەری خاکه‌كه‌ى.\nڕۆژی چوارشەممە، هێزەسەربازییەکانی ئیسرائیل لەڕێی بەکارهێنانی موشەکی پاتریۆتەوە فرۆکەیەکی بێفرۆکەوانی چاودێریان بە پاساوی بەزاندنی ئاسمانی ئیسرائیل لەسەر بەرزایەکانی جۆلان خستەخوارەوە.\nلەماوەی دوو مانگی ڕابردوودا، ئیسرائیل هێرشە سەربازییەکانی بۆسەر بنکە و دامەزراوە سەربازییەکانی سوریا چڕکردووەتەوە و دەڵێت، بوونی سەربازی ئێران لەسوریا ئاسایشی نەتەوەیی ئیسرائیلی خستووەتە مەترسییەوە.\nحکومەتەکەی بەشار ئەسەد، هێرشەکانی ئیسرائیل وەکو پێشێلکردنی سەروەری وڵاتەکەی دەبینێت. دیمەشق بەردەوام بوونی سەربازی گەورەی ئێران لەسەر خاکی وڵاتەکەی ڕەتکردووەتەوە و دەڵێت، لەئێستادا تەنیا ڕاوێژکارانی سەربازی ئێران لەسەر خاکی سوریا بوونیان هەیە.


سەرکۆ یونس: پــــارەی پەرەپێدانـــی پارێزگاکان. – WTARIKURD\nسەرۆکایەتی ئەنجومەنی وەزیرانی هەرێم، لەدانیشتنی 23 ی شوبات، لەگەڵ پارێزگاری پارێزگاکان و بەرپرسی ئیدارە سەربەخۆکاندا، بڕی پارەی پەرەپێدانی پرۆژەکانی پارێزگاکانیان، بۆ ساڵی 2021 دیاری کرد.\nبەپێی ڕاگەیەنراوی ئەنجومەنی وەزیران، بۆ هەر 4 پارێزگاکە بڕی(349 ملیارو 702 ملیۆن) دینار تەرخان دەکرێت، لەداهاتی بەردەستی هەرێم.\nلەم بڕیارەدا، پشکی شێر بۆ هەردوو پارێزگای هەولێری پایتەخت و پارێزگای سلێمانی تەرخانکراوە، تەرخانکراوی پایتەخت بە( 128ملیارو 352 ملیۆن) دینار و بڕی (114 ملیار و350 ملیۆن) دیناریش بۆ سلێمانی.\nهەرچی پارێزگای دهۆکە، بڕی (77ملیار) دینارو پارێزگا تازەکەی هەرێمیش، تەنها بڕی (30 ملیار )دیناری بۆ دیاری کراوە.\nئەوەی کە لەم بڕیارەدا گرنگە، دەستەڵاتی تەواو دراوە بە خودی پارێزگاکان، بۆ جێ بەجێ کردنی پرۆژە خزمەتگوزارییەکانیان، واتە وەزارەتەکان پەیوەندیان بەم تەرخانکراوانەوە نی یە، لایەنی پەیوەندیدار خودی پارێزگاکان خۆیانن.\nئەم هەنگاوە، جۆرێکە لەدابەزاندنی دەستەڵاتی دارایی و کارگێڕی، بۆ پارێزگاکان بەشێوەی نیمچە لامەرکەزی، لەجێ بەجێکردنی پرۆژەکان.\nگرنگ ئەوەیە، پارێزگارو ئەنجومەنی پارێزگاکان، بەپلانی تۆکمەی زانستی و واقعی، ئەو پرۆژانە بکەن بە سەرمەشقی کارەکانیان کە زۆرترین سوود بە کۆمەڵانی خەڵك ودانیشتوان بگەیەنن، لەڕووی ئابوری و کۆمەڵایەتییەوە.\nبێ گومان، نابێت پرۆژەکان تەنها ناوەندی پارێزگاکان بگرێتەوە، بەڵکو ئەوەی کەپێویستە و گرنگە، قەزا وناحیەکان و گوندەکانن،بۆ ئەوەی ئەو شاروشارۆچکانە، لەخزمەتگوزاری کۆمەڵایەتی و ئابوری بێ بەش نەبن،پێویستە ڕەچاوی دادپەروەری بکرێت.\nلەڕاستیدا، ناتوانين بڵێن دابينكردنی ئه م بڕانە بۆ پارێزگاکانی هەرێم، مانای کۆتایی هاتنی قەیرانی ئابوری هەرێمە، بەڵام هەنگاوێکە، بەئاراستەی نزیکبوونەوە لەتێپەڕاندنی قەیرانەکە.\nئەوەی کە زۆر گرنگە، بەتایبەت بۆ ئەو لایەنانەی کەداوای لامەرکەزی کارگێڕی و دارایی دەکەن، وەک هەنگاوێکی سەرەتایی لەمامەڵەکردن لەگەڵ ئەم تەرخانکراوانە، بۆجێ بەجێکردنی پرۆژەکانیان، هەر بۆیە زۆر گرنگە حکومەتەخۆجێیەکان، تاڕادەیەکی باش بەشەفافی هەڵسوکەوت بکەن، لەڕووی دەرکردنی تەندەری پرۆژەکان و دابەشکردنی پرۆژەکان بەپێی جوگرافیا و یەکسانی ناوچەکانیان.\nلەلایەکی ترەوە، ئەمە دەبێتە ئەزمونێکی بەردەست بۆ ڕای گشتی، سەرکەوتنی ئەم هەنگاوە، پاڵپشتی لایەنگرانی پرۆسەی لامەرکەزییەکە بەهێزتر دەکات، پێچەوانەکەیشی هەر ڕاستە.\nهەرچەندە، بڕی تەرخانکراوەکان، بەپێ ی خواستی پارێزگاکان پێویستیەکانیان نین، بەڵام بۆ ئەم قۆناغەی بێ بودجەیی و کەمبونەوەی داهاتەکانی حکومی، بەهەنگاوێکی ئەرێنی دەبینرێت، کە ئومێدەوارین، لەکۆتایدا ئامانجەکانی بەدەستهێنا بێت.\nجێ بەجێکردنی پرۆژەکان، دوور بێت لەگەندەڵی و بەهەدەردان.هەروەها لەدەستی لیژنەیەکی دەستپاک و خاوەن ئەزموندا بێت، لەژێر چاودێری کردنی هەموو لایەک بەگشتی و ڕاگەیاندنەکان بەتایبەتــــی..


ئەندامێكی لیژنەی دارایی لەپەرلەمانی عێراق بەدووری دەزانێت حكومەت موچەی فەرمانبەران كەمبكاتەوە یاخود پاشەكەوتی تێدا بكات بەبێ پشتبەستن بە یاسا و تێپەڕاندنی لەپەرلەمانەوە.\nحەنین قەدۆ ئەندامی لیژنەی دارایی لەپەرلەمانی عێراق بەمیدیاكانی وڵاتەكەی ڕاگەیاندووە، لیژنەی دارایی لەپەرلەمان هیچ پێشنیارێكی جدی لەبارەی كەمكردنەوەی موچە و دەرماڵەی فەرمانبەران و خانەنشینانەوە پێنەگەیشتووە كە لەلایەن حكومەتەوە هەنگاوی بۆ بنرێت.\nئاماژەی بۆ ئەوەش كردووە، هەموو ئەو دەنگۆیانە كە بڵاو دەكرێنەوە زانیاری نافەرمین و پەرلەمان چاوەڕوانی گەیشتنی بودجەی ئەم ساڵە بۆ چارەسەر كردنی قەیرانی ئابوری و دارایی .\nقەدۆ باسی لەوەش كردووە، هەر كەمكردنەوەیەك لەموچەی فەرمانبەران یاخود گۆڕانكاریەك دەبێت بەپێی یاسا و لەڕێگەی دەزگای تەشیریعیەوە بێت كە پەیوەندی بەیاسای موچەوە هەیە، جگە لەوە حكومەت ناتوانێت موچە كەم بكاتەوە.\nلای خۆشیەوە، سامر زێببان حەمدانی ئەندامی هەمان لیژنە لەپەرلەمان لەڕاگەیەنراوێكی دا داوای لە حكومەت كرد پشتبەستێت بە داهاتی تر بۆ چارەسەر كردنی كورتهێنانی بودجە.\nئاماژەی بۆ ئەوەش كردووە، فەرمانبەران بەشێوەیەكی بنەڕەتی پشتیان بەستووە بە موچەكەیان لەژیانیاندا بەو پێەی تاكە سەرچاوەیانە و لەكاتێكدا ئەو موچەیەش قەرز و سولفە و كرێشی لێدەدەنەوە.\nئەو پەرلەممانتارە ئەوەشى خستووەتەڕوو، حكومەتی عێراق داهاتی دارایی گەورەی نانەوتیشی هەیە وەكو داهاتی خاڵە سنورییەكان و باج و كرێ دامەزراوەكانی سەر بە وەزارەتی نەوت و وێستگەكانی بەنزین و كارەبا و ئاو كە بەشێكیان لەهەرێمی كوردستانن و دەكرێت بۆ چارەسەركردنی كورتهێنانی بودجە پشتیان پێبەسترێت.


:: PM:02:12:27/02/2020 \nفه‌رمانده‌یه‌كی باڵای سوپای پاسداران كه ئێسته سه‌رۆكی لیژنه‌ی ئاسایشی نیشتمانی سیاسه‌تی ده‌ره‌وه‌ی ئێرانه، تووشی ڤایرۆسی كۆرۆنا بوو.\nلە ئەنجامی پشکنینەکە دەرکەوتووە تووشی ڤایرۆسی کۆرۆنا بووە\nئه‌مڕۆ پێنجشه‌م 27ی شوبان، ئاژانسی فه‌رمی كۆماری ئیسلامیی ئێران "ئیرنا" رای گه‌یاند، دوای ئه‌وه‌ی هه‌ندێك نیشانه‌ی تووشبوونی كۆرۆنا له مجته‌با زولنوور ده‌ركه‌وت، له بنكه‌یه‌كی ته‌ندروستی تاران پشكنینی بۆ ئه‌نجام درا.\nزیاتر روونی ده‌كاته‌وه، ئه‌مڕۆ ئه‌نجامی پشكنینی سه‌رۆكی لیژنه‌ی ئاسایشی نیشتمانی و سیاسه‌ته‌كانی ده‌ره‌وه‌ی په‌رله‌مانی ئێران گه‌ڕایه‌وه و ده‌ركه‌وت ئه‌و هه‌ڵگری ڤایرۆسی كۆرۆنایه.\nدوو رۆژ له‌مه‌وبه‌ر مه‌حموود سادقی نوێنه‌ری تاران له ئه‌نجوومه‌نی شوورای ئیسلامیی ئێران "په‌رله‌مان" پشكنینی كۆرۆنای بۆ كرا و ده‌ركه‌وت ئه‌ویش تووشی ئه‌و ڤایرۆسه بووه.\nهاوكات نوێنه‌ری قوم له په‌رله‌مانی ئێران له‌كاتی خوێندنه‌وه‌ی وتارێك له‌باره‌ی دۆخی كۆرۆنا له قوم له‌ناو هۆڵی په‌رله‌مان، له هۆش خۆی چوو و كه‌وته سه‌ر زه‌وی، دواتر له میدیاكان بڵاو بووه‌وه كه تووشی كۆرۆنا بووه.\nتا ئێسته ژماره‌یه‌كی زۆر له به‌رپرسانی سیاسیی و مه‌زه‌وی ئێران تووشی ئه‌و ڤایرۆسه كوشنده‌یه بوون و گومان له تووشبوونی وه‌زیری ده‌ره‌وه‌ی ئێران و ئه‌حمه‌د جه‌نه‌تی سه‌رۆكی شورای چاودێری كۆماری ئیسلامیی ئێرانیش ده‌كرێت.\nئه‌م بابه‌ته 1658 جار خوێنراوه‌ته‌وه\nعێراق.. 70 تووشبووی تر تۆمار كرا\nپەرلەمانتارێكی پارتی: بەرپرسیارەتی شێوانی دۆخی عێراق دەكەوێتە ئەستۆی شیعە


30/6/2020 - 11:06\nمەجید تالبی کاری فۆتۆگرافی بۆ کردووە\nپیشانگای وێنەکانی فیلمی "دارگوێز" لە دەرهێنانی محەمەد حسێن مەهدەویان بە بۆنەی سالوەگەڕی کیمیابارانی شاری سەردەشت لە یانەی هونەرمەندانی ئێران بەڕێوەدەچێت.\nڕێوڕەسمی کردنەوەی پیشانگای کۆمەڵە وێنەکانی فیلمی سینەمایی "دارگوێز" کە مەجید تالبی کاری فۆتۆگرافی بۆ کردووە، لە ساڵوەگەڕی کیمیابارانی شاری سەردەشت لە 8ی پووشپەڕ بە ئامادەبوونی مەجید ڕەجەبی میعمار بەڕێوبەری گشتیی یانەی هونەرمەندانی ئێران و محەمەد حسین مەهدەویان دەرهێنەری دارگوێز لە گەلەری زستان بەڕێوەچوو.\nفیلمی دارگوێز تایبەت بە کیمیابارانی سەردەشت لە دەرهێنانی محەمەد سدێق مەهدەویان سێ شەممە 15 ی ڕێبەندانی 1398 لە سی و هەشتەمین خولی فێستیڤاڵی فیلمی فەجر نمایش کرا.\nلە ڕێوڕەسمی کۆتایی سی و هەشتەمین خولی فێستیڤاڵی فیلمی فەجر کە لە تاوەری میلادی تاران بەڕێوەچوو، پەیمان مەعادی ئەکتەری ناسراوی سینەمای ئێران بۆ ڕۆڵ بینین لە فیلمی دارگوێز خەڵاتی باشترین ئەکتەری پیاوی بردەوە.\nلە پرێس کۆنفڕانسی پاش نمایشی دارگوێزدا پەیمان مەعادی ئەکتەری ئەم فیلمە باسی لە ڕۆڵ بینینی خۆی و بۆچۆونی لە سەر کورد و کوردستان کرد.\nمەعادی وتی: شانازی دەکەم کە ڕۆڵێ قادرم بینی و لەو ڕێگایەوە لە گەڵ فەرهەنگی دەوڵەمەندی کوردەکان ئاشنا بووم.\nئەکتەری ناوداری سینەمای ئێران ڕاشیگەیاند: دەسخۆشی لە خەڵکی بەڕێزی کوردستان دەکەم بۆ ئەوەی ئیزنیان دامێ بەشێکی بچووک لەو چیرۆکە گەورەیە بگێڕمەوە و جلوبەرگی پڕ لە شانازی کوردی لەبەر بکەم و بە زمانە جوانەکەیان قسە بکەم.\nبە ئاماژە بەوەش کە دەنگدانەوەی نێودەوڵەتی فیلمی دارگوێز و نیشان دانی بەسەرهاتی کیمیابارانی سەردەشت بە جیهان لە وەرگرتنی سیمۆرغ بەنرخترە، وتیشی: فیلم ئەبێ گرینگ بێت پاشان فیلمێکی باش بێت، فیلمی دارگوێز فیلمێکی گرینگە کە من بە عەشەقەوە تێیدا ڕۆڵم بینی و پێشکەشی دەکەم بە خەڵکی بەڕێز و نەجیبی کوردستان و هیوادارم قەرەبووی هەموو چاکەییەکانی خەڵکی کورد بێت.\nپاشان مەعادی، لە ئینستاگرامەکەی، بەشێک لە شیعرێکی شاعیری گەورە، شێرکۆ بێ‌کەسی دانا.\nدەقی تەواوی شیعرەکە ساڵانێک لەمەوبەر لە سنە کرایە پۆستەر و خودی مامۆستاش لە ژووری کارەکەیدا هەڵیواسی.\nمێژوو هات و باڵای خۆی گرت\nبه باڵای زامه‌كانی تۆ\nیه‌ك دوو قولانج درێژتر بوون\nكه زه‌ریایش ویستی قووڵایی\nزامی خۆی و تۆ بپێوێ\nهاواری كرد و خه‌ریك بوو\nئه‌و له ناو تۆدا بخنكێ!\nپاشان ئەو شیعرە لە لایەن سابیر میکاییلی، هونەرمەندی دەست‌ڕەنگینی کوردەوە، وەکوو تابلۆیەکی جوان لە کۆلێژی زانستە مرۆیی و کۆمەڵایەتییەکانی زانکۆی کوردستان‌دا دانرا.\nمێهران مودیری ئەکتەر و پێشکەشکاری بەناوبانگی ئێرانی یەکێکی دیکە لە ئەکتەرانی دارگوێز بوو و لە پرێس کۆنفرانسێکدا لە فێستیڤاڵی فەجر ڕۆڵ بینینی لە فیلمێک تایبەت بە کیمیابارانی سەردەشتی بە شانازییەک و وەڵامێک بۆ ڕێز و خۆشەویستی خەڵکی کورد وەسف کرد.\nناوبراو سەبارەت بە بەشداری کردنی لە دارگوێزدا باسی لە ئامادەبوونی لە کوردستان لە ساڵانی شەڕی هەشت ساڵە لە گەڵ عێراق کرد و وتی: من لە شەڕدا بەس شانۆ و شۆفێریم نەکردووە بەڵکوو چەکیشم هەڵگرتووە یەکێک لە هۆکارەکانی بەشداری کردنم لە فیلمی دارگوێز بۆ ئەوە دەگەڕێتەوە کە خۆم لەوێ بووم واتا لە کاتی کیمیابارانی سەردەشت لە بانە بووم و پاشان چوومە ئەوێ و لە نزیکەوە ئەو کارەساتەم بینی.\nڕاشیگەیاند: ئەوەش بڵێم کە من عاشقی خەڵکی کوردم و لە هەموو ساڵانی بەشداری کردنم لە شەڕی هەشت ساڵە لە کوردستاندا بووم و لە گەڵیان ژیانم کرد. ئەوان خەڵکانێکی بەڕێز، کتێب خوێن و زۆر باشن و ویستم قەرەبووی هەموو ئەو میوانداریانە بکەمەوە.\nمێهران مۆدیری پێشکەشکار ئەکتەر و درهێنەری ناسراوی تەلەفزیۆن و سینەمای ئێرانە کە زیاتر بە بەرهەمی کۆمێدی بە تایبەت ڕەخنەییەوە دەناسرێت و بەشێک لە فیلمەکانی کراوەتە کوردی و لە کەناڵەکان بڵاوکراوەتەوە.\nژێده‌ر/ جام کوردی